title: EgyptAirin lento 648

text: Kun Yhdysvaltain hallitus kertoi Maltan hallitukselle, että Egyptillä on Delta Forcen kouluttama erikoisjoukkojen terrorisminvastainen ryhmä sotilaita valmiina, saivat joukot luvan saapua. Egyptin erikoisjoukot, joita kutsutaan "Al-Sa’iqa"ksi (arab. "Ukkonen"), tulivat kentälle kenraalimajuri Kamal Attian alaisuudessa neljän amerikkalaisen upseerin kanssa. Neuvottelijat sanoivat tarvitsevansa vain lisäaikaa 25 marraskuuhun saakka sillä ehdolla, että ruokaa toimitettaiisin koneeseen. Sotilaat pukeutuivat tarjoilijoiksi, jotka toisivat ruuat koneeseen.


title: EgyptAirin lento 648

text:
Ilman mitään varoitusta egyptiläiset kommandot räjäyttivät matkustamon ovet auki ja ryntäsivät koneeseen. Kaappaajat räjäyttivät kaksi käsikranaattia koneen keskiosassa todetessaan tilanteen toivottomaksi. Räjähdysten sytyttämän tulipalon aiheuttama savumyrkytys tappoi monta matkustajaa. Yhteensä 56 matkustajaa 88 jäljellä olevasta kuoli, samoin kaksi miehistön jäsentä ja yksi kaappaaja.
Vain yksi kaappaaja, Omar Mohammed Ali Rezaq, selvisi hengissä. Iskussa loukkaantunut Rezaq vietiin sairaalaan hoidettavaksi. 90:stä matkustajasta 58 kuoli kaappaukset seurauksena.
Maltan pääministeri ja kaapatun lentokoneen kapteeni Hani Galal pitivät lehdistötilaisuuden, jossa Galal kertoi, että hän oli itseään puolustaessaan surmannut yhden kaappaajan palokirveellä. Pääministeri Mifsud Bonnici sanoi, että yllättävä isku oli suoritettu koneeseen ilman hänen valtuutustaan, ja että räjähdyksen aiheuttama tulipalo aiheutti koneessa sisällä oleville vakavan asfyksian.


title: EgyptAirin lento 648

text: Kaappaustilanteessa Tunisian passilla matkustanut Rezaq tuomittiin oikeudessa Maltalla. Hän sai 25 vuotta vankeutta, josta istui vain kahdeksan vuotta. Hän vapautui 20. huhtikuuta vuonna 1989 ja matkusti salanimen turvin Accraan, Ghanaan, josta matkusti vuonna 1993 Lagosiin, Nigeriaan. Rezaqin vapautus aiheutti diplomaattisen kriisin Yhdysvaltain ja Maltan välillä, koska Maltan lain mukaan henkilöä ei voi kahdesti tuomita samasta rikoksesta. Nigerian viranomaiset luovuttivat Rezaqin FBI:lle, ja hän sai Yhdysvalloissa elinkautisen 7. lokakuuta vuonna 1996.


title: Ammattitappajat

text: Ammattitappajat ("Assassins") on 1995 ensi-iltansa saanut yhdysvaltalainen toimintaelokuva, jonka pääosia esittävät Sylvester Stallone ja Antonio Banderas.


title: Ammattitappajat

text: "Ammattitappajat" pohjautuu uraansa aloitelleiden Wachowskien käsikirjoitukseen, mutta liittyessään tuotantoon ohjaaja Richard Donner halusi siihen tehtävän runsaasti muutoksia. Brian Helgelandin kirjoitettua käsikirjoituksen uudestaan Wachowskit olisivat halunneet nimensä pois elokuvan krediiteistä, mutta se ei käynyt päinsä.


title: Ammattitappajat

text: Vanha palkkatappaja Robert Rath (Sylvester Stallone) on päättänyt jäädä eläkkeelle hommistaan seuraavan keikkansa jälkeen. Kaikki sujuu hyvin, kunnes kuvioihin saapuu uusi ja kunnianhimoinen kollega Miguel Bain (Antonio Banderas). Tämän jälkeen kaksikon väliin ujuttautuu vielä kaunis Electra-niminen nainen (Julianne Moore), jota kumpikaan ei kuitenkaan halua tappaa pomonsa käskystä.


title: New Sensations

text: New Sensations on Lou Reedin vuonna 1984 julkaistu albumi. Albumin kappaleet kertovat Lou Reedin mustasukkaisuudesta, rakkaudesta, moottoripyöräilystä ja vanhoista ystävistä. Kappaleessa "My Friend George" Reed laulaa ystävästään, jonka kanssa nyrkkeili salilla ja jolle kävi myöhemmin huonosti elämässä. Avausraita on iloisesti etenevä "I Love You Suzanne". Toinen kappale "Endlessly Jealous" kertoo mustasukkaisuudesta, ja kolmas on "My Red Joystick" raamatullisine vertauskuvineen. Videossa Reed ajaa vanhalla Porcshella. Balladi "What Becomes a Legend Most" kertoo miten yksinäistä on olla kuuluisa ja kiertää 50 kaupunkia 50 päivässä. Reed vitsailee lopetuskappaleessa "Down at the Arcade", että hänelle on myönnetty Nobelin palkinto rhytm and bluesissa ja Stevie Wonder haluaa levyttää yhden hänen kappaleistaan.


title: Ruotsin valtiopäivävaalit 1991

text: Ruotsin valtiopäivävaalit 1991 järjestettiin 15. syyskuuta 1991. Vaalien suurimmat voittajat olivat kristillisdemokraatit ja oikeistopopulistinen Uusi demokratia jotka molemmat olivat myös uusia valtiopäiväpuolueita. Sen sijaan Ympäristöpuolue vihreät menetti kaikki paikkansa koska sen kannatus jäi alle 4 prosentin äänikynnyksen.


title: Kaitag

text: Kaitag (kaitagiksi хайдакьан гъай) on Dagestanissa Venäjällä asuvien kaitagien puhuma kielimuoto, jota eräät tutkijat pitävät itsenäisenä dagestanilaisena kielenä. Virallisesti se katsotaan dargin murteeksi.


title: Kaitag

text: Kaitagit asuvat 36:ssa Kaitagin piirin kylässä. Eräissä kylissä asuu heidän lisäkseen myös kumykkeja. Vuoden 1926 väestönlaskennassa kaitageja oli 14 400 henkeä, mutta sen jälkeen heidät on luettu dargeiksi. Nykyään kaitagin puhujia arvioidaan olevan noin 20 000 henkeä. Vuoden 2002 väestönlaskennassa rekisteröitiin kuitenkin vain 5 kaitagia.


title: Kaitag

text: Kaitag jakautuu viiteen murteeseen. Se toimii kieliyhteisön suullisen kanssakäymisen välineenä. Ainoa kirjallinen muistomerkki on 1500-luvulla arabialaisella kirjaimistolla laadittu lakikokoelma. Sivistyskielinään puhujat käyttävät dargia ja venäjää. Suurin osa heistä puhuu myös kumykkia.


title: Nou Estadi de Cornellà-El Prat

text: Nou Estadi de Cornellà-El Prat () on vuonna 2009 valmistunut jalkapallostadion Barcelonan maakunnassa Espanjan Kataloniassa. Se sijaitsee Llobregatjoen rannalla Cornellàn ja El Pratin kuntien rajalla noin 15 kilometrin päässä Katalonian pääkaupungin Barcelonan keskustasta.


title: Nou Estadi de Cornellà-El Prat

text: Stadionin rakennutti barcelonalainen jalkapalloseura Espanyol, jonka kotistadionina se toimii kaudesta 2009–2010 lähtien. Vuodet 1997–2009 Espanyol pelasi Lluís Companysin olympiastadionilla. Stadion avattiin 2. elokuuta 2009 Espanyolin ja englantilaisen Liverpoolin välisellä ystävyysottelulla, jonka isännät voittivat maalein 3–0. Avausmaalin teki Luis García.


title: Nou Estadi de Cornellà-El Prat

text: Stadionilla on 40 500 katettua istumapaikkaa, ja se täyttää Euroopan jalkapalloliiton vaatimukset. Suunnittelussa on otettu huomioon myös ympäristöasiat muun muassa katolle sijoitettujen aurinkokennojen ja sadeveden kierrätysjärjestelmän muodossa. Stadionilla sijaitsevat myös Espanyolin uudet toimistotilat ja museo. Museon erikoisuutena on uurnaholvi, josta seuran vannoutuneimmat kannattajat voivat hankkia itselleen viimeisen leposijan. Stadionin yhteyteen rakennetaan viihde- ja kauppakeskus.


title: Nou Estadi de Cornellà-El Prat

text: Stadionin suunnittelivat arkkitehtitoimistot Reid Fenwick Asociados ja Gasulla Arquitectura pääarkkitehteinaan Mark Fenwick, Javier Iribarren ja Esteban Gasulla. Stadionin sijainnista sovittiin tammikuussa 2002 ja peruskivi muurattiin toukokuussa 2003. Sopimus stadionin rakentaneiden FCC:n ja Copisan kanssa tehtiin marraskuussa 2005, jolloin myös varsinaiset rakennustyöt alkoivat. Nurmi stadionille asennettiin helmikuussa 2009.


title: Alex Karev

text: Tri. Alexander Michael "Alex" Karev on kuvitteellinen hahmo ABC:n tuottamasta televisiosarjasta "Greyn anatomia", jossa häntä esittää Justin Chambers. Hahmo ei kuulunut alkuperäiseen juoneen, mutta hänet lisättiin muiden hahmojen joukkoon pilotti-jakson kuvausten jälkeen, mikä tarkoitti, että kaikki otot joissa Alex esiintyi piti kuvata uudelleen tai hahmo lisättiin ottoon digitaalisesti.


title: Alex Karev

text: Alex on yksi "Seattle Grace"n sairaalan kirurgiharjoittelijoista. Alex valmistui Iowan yliopistosta ennen tuloaan Seattleen. Hän ei tee kovin kummoista vaikutusta muihin harjoittelijoihin ja kiusaa Izzie Stevensiä saatuaan tietää tämän ajoista alusvaatemallina. Alex kuitenkin paljastaa Izzielle, että hänen isänsä oli heroiiniaddikti, joka hakkasi Alexin äitiä. Tämän takia Alex aloitti painimisen, jotta voisi puolustaa äitiään ja sai sen ansiosta paikan Iowan yliopistosta. Alexista ja Izziestä tulee ystäviä. Ensimmäisen kauden lopussa George O'Malley saa syfiliksen Alexilta Olivia Harperin välityksellä ja se aiheuttaa kitkaa kaksikon välillä.


title: Alex Karev

text: Ohjelman toisella tuotantokaudella Alex pyytää Izzietä treffeille. Alex alkaa kuitenkin pettää Izzietä Olivia Harperin kanssa, koska hänen ja Izzien välit rikkoontuivat. Kun Izzie saa Alexin ja Olivian suhteen selville, pari eroaa.


title: Alex Karev

text: Alexillä on ongelmia myös työssä. Hän reputtaa kokeen ja luhistuu saatuaan tietää tuloksestaan. Hän myös 'jäätyy' hätätilanteessa tehdyssä leikkauksessa ja George joutuu korvaamaan hänet. Uusittuaan kokeensa, jonka Alex tällä kertaa läpäisee. Alex ja Izzie palaavat yhteen kun sairaalassa on pommiuhka. Pari eroaa kuitenkin jälleen kun Izzie rakastuu uutta sydäntä tarvitsevaan Denny Duquetteen.


title: Alex Karev

text: Alex viettää pienen ajan työskennellessään gynekologi Addison Montgomeryn kanssa ja vaikka hän myöhemmin pääseekin plastiikkakirurgian puolelle Mark Sloanin käsiin, hän haluaisi palata Addisonin luo. Addison kiinnostuu Alexista ja pari jakaakin suudelman ja myöhemmin harrastavat seksiä. Tämän jälkeen Alex ei kuitenkaan vie suhdetta pitemmälle, koska tajuaa Addisonin haluavan vakavampaa suhdetta kuin hän itse.


title: Alex Karev

text: Lautalla sattuneen onnettomuuden jälkeen Alex pelastaa raskaana olevan naisen kaatuneen tolpan alta. Herättyään nainen hän ei muista tapahtuneesta mitään ja alkaa tulla läheiseksi Alexin kanssa. Alex alkaa kutsua naista nimellä Ava. Synnytettyään terveen tyttären Avan muisti alkaa palautua, vaikka hän yrittääkin peitellä sitä Alexilta muistettuaan olleensa naimisissa. Alex pakottaa Avan kertomaan todellisen henkilöllisyytensä ja Ava paljastaa olevansa Rebecca Pope. Kun Rebeccan mies tulee sairaalaan, Rebecca pyytää Alexia antamaan hänelle syyn jäädä Seattleen. Alex kuitenkin torjuu Rebeccan sanoen, ettei ole tarpeeksi hyvä Rebeccalle.Cristinan häissä Addison käskee Alexia harkitsemaan uudelleen, mutta Alexin ehdittyä sairaalaan Rebecca on jo lähtenyt.


title: Alex Karev

text: Rebecca palaa ohjelman neljännellä kaudella. Hän ja Alex makaavat yhdessä ennen Rebeccan palaamista miehensä luo. Alexilla on lyhytaikainen suhde harjoittelija Lexie Greyn kanssa, mutta Alex valitsee Rebeccan tämän palattua Seattleen ja kerrottuaan olevansa raskaana. Izzie saa selville, ettei Rebecca ole oikeasti raskaana vaan kärsii harhoista ja trauman jälkeisestä stressistä.


title: Alex Karev

text: Alex pitää Rebeccasta huolta tämän muututtua hysteeriseksi. Izzie yrittää saada Alexin viemään Rebeccan hoitoon, mutta Alex kieltäytyy sanoen että on aikaisemminkin huolehtinut samanlaisessa tilassa olevasta naisesta. Alexin äiti oli ollut psyykkisesti sairas Alexin nuoruudessa. Rebeccan viillettyä ranteensa auki Izzie vakuuttaa viimein Alexin viemään Rebeccan psykiatriseen hoitoon. Alex saa tietää, että Rebeccan mies jätti tämän ja otti parin lapsen ja, että Rebecca on psyykkisesti sairas. Ennen lähtöään sairaalan psykiatriselle osastolle Rebecca pyytää anteeksi Alexiltä, ettei pystynyt olemaan tämän tukena. Kotona Alex murtuu Izzien käsivarsille ja pari suutelee.


title: Alex Karev

text: Ylilääkärit valitsevat ensimmäisen vuoden apulaislääkärien joukosta sen, joka saa tehdä ensimmäisen soololeikkauksen. Valinta osuu Cristina Yangiin, mutta johtaja ottaa Cristinan pois kisasta Cristinan harjoittelijoiden tekemien sääntörikkomusten takia, ja pakottaa sen sijaan Cristinan valitsemaan jonkun tilalleen. Cristina valitsee Alexin, koska tämä on ainoa, joka ei yritä vaikuttaa Cristinan valintaan vetoamalla henkilökohtaisiin asioihin. Alex panikoi ennen leikkausta, mutta onnistuu lopulta suorittamaan sen hyvin. Cristinan valinta ja onnistunut leikkaus nostaa Alexin itsetuntoa, ja hän alkaa pärjätä töissä aiempaa paremmin.


title: Alex Karev

text: Rebeccan jouduttua psykiatriseen hoitoon Alexin ja Izzien välillä on riitaa johtuen siitä, mitä tapahtui sinä iltana rebeccan lähdettyä, mutta pari palaa lopulta yhteen. Izzie alkaa nähdä hallusinaatioita Dennystä, ja kertoo asiasta Alexille. Alex ei kuitenkaan tajua, että jokin on pahasti vialla. Jonkin ajan päästä Izzie saa tietää sairastavansa ihosyöpää, joka on sitä tasoa, että hänen selviytymisprosenttinsa on vain 5%. Syöpä on levinnyt myös Izzien aivoihin ja muuhun elimistöön aiheuttaen hallusinaatiot. Alex panikoituu uutisista, mutta löytää voimaa pysyä Izzien vierellä. Izzien tila huononee ja hän joutuu rankkoihin syöpähoitoihin. Derek poistaa Izzien aivoista kasvaimen, mutta huomaa pian kasvaimen uusiutuneen. Izzie suunnittelee Meredithin ja Derekin häitä, mutta Derekin saatua selville, että Izzien aivoissa on kasvain jota ei todennäköisesti voi leikata, Meredith ja Derek lahjoittavat häänsä Izzielle ja Alexille. Pian häiden jälkeen Derek tekee Izzielle uuden aivoleikkauksen. Kasvain saadaan pois, mutta Izzie alkaa kärsiä muistihäiriöistä, mikä saa Alexin huolestumaan ja lopulta suuttumaan. Izzien muisti alkaa vähiten toimia paremmin, mutta kauden päätösjaksossa hänen tilansa romahtaa, ja Izzien kohtalo jää kauden lopussa epäselväksi.


title: Alex Karev

text: Kuudennen tuotantokauden ensimmäisessä jaksossa selviää, että Izzie jää eloon. George O'Malley sen sijaan kuolee liikenneonnettomuudessa saamiinsa vammoihin, mikä on vaikea paikka kaikille hänen ystävilleen. Izzien tila paranee niin paljon, että hänet päästetään pois sairaalasta. Alexin ja Izzien on kuitenkin vaikea tottua elämään sairaalan ulkopuolella Georgen kuoleman aiheuttaman surun ja Izzien tilassa tapahtuneiden äkillisten käänteiden takia.


title: Alex Karev

text: Izzie palaa sairaalaan puolikuntoisena Alexin ja muiden lääkärien huolestuneisuudesta huolimatta. Alex sanoo Webberille, ettei usko Izzien olevan vielä tarpeeksi hyvässä kunnossa työskentelemään. Izzie selviää muutamasta työpäivästä, mutta tekee sitten vakavan hoitovirheen, jonka takia hän saa Webberiltä potkut. Izzie saa samalla tietää Alexin puhuneen Webberille hänen tilastaan, ja arvelee Alexin järjestäneen potkut. Hän poistuu sairaalasta puhumatta asiasta kenellekään, ja jättää Alexille kirjeen, jossa hän kertoo eroavansa tästä.


title: Alex Karev

text: Alex järkyttyy tapahtuneesta, ja yrittää huonolla menestyksellä saada Izzietä palaamaan. Izzie palaa lopulta sairaalaan muutaman viikon päästä, koska hän on huolissaan entisen opettajansa terveydentilasta. Alex ja Izzie välttelevät ensin toisiaan, mutta saavat lopulta puhuttua. Molemmat toteavat kuitenkin, etteivät he voi antaa toisilleen anteeksi. Izzie lähtee sairaalasta toistamiseen. Tämän jälkeen Alex saa maksettavakseen suuren summan Izzien sairaalalaskuja, mikä masentaa häntä entisestään. Alex muuttaa Meredithin ja Derekin luo.


title: Alex Karev

text: Alex tutustuu sairaalaan uuteen lääkäriin Reed Adamsoniin. Reed ja Alex eivät tule aluksi ollenkaan toimeen ja kilpailevat kaikessa. Reed alkaa kuitenkin tuntea sympatiaa Alexia kohtaan tämän ollessa vaikeuksissa Izzien ja raha-asioiden kanssa, ja Alex ja Reed alkavat vähitellen ystävystyä.


title: Alex Karev

text: Reed vihjailee Alexille seksistä päästäkseen Alexin kanssa mukaan leikkaukseen. Alex suostuu ehdotukseen, mutta sanoo kuitenkin leikkauksen jälkeen, ettei oikeasti vaihda palveluksia seksiin. Reediin ihastunut tri. Charles Percy ei kuule keskustelua kokonaan ja tulee haukkumaan Reediä ja Alexiä moraalittomuudesta. Reed suuttuu Charlesille ja lähtee paikalta. Palattuaan töistä majapaikkaansa Meredithin kotiin Alex löytää huoneestaan Lexie Greyn, joka on masentunut erottuaan Mark Sloanista. Alex ja Lexie päätyvät hetken mielijohteesta sänkyyn keskenään.


title: Alex Karev

text: Izzie palaa Alexin luo Meredithin kerrottua hänelle, että Alex aikoo jatkaa elämäänsä ilman Izzietä. Izzien syöpä on parantunut. Alex iloitsee Izzien puolesta, mutta ei halua jatkaa enää avioliittoa, koska hän tajuaa ansaitsevansa jonkun joka ei lähde hänen luotaan. Izzie lähettää myöhemmin Alexille avioeropaperit. Alex jatkaa suhdetta Lexien kanssa ja yrittää unohtaa Izzien. Suhde muuttuu vähitellen vakavammaksi.


title: Alex Karev

text: Kauden viimeisessä jaksossa Seattle Gracen sairaalaan saapuu Gary Clark, jonka vaimo on kuollut Derekin tekemässä leikkauksessa. Clark haluaa tappaa Derekin ja päätyy ampumaan myös muita ihmisiä. Alex löytää Reedin kuolleena, minkä jälkeen hän saa itse osuman. Lexie ja Mark yrittävät pelastaa Alexin hengen. Lexie sanoo rakastavansa Alexia. Houraileva Alex luulee Lexietä Izzieksi ja pyytää tätä olemaan enää lähtemättä. Lexie alkaa itkien esittää Izzietä. Alex viedään lopulta toiseen sairaalaan ja selviää elossa.


title: Tšulymin kieli

text: Tšulymin kieli (muita nimityksiä "tšulyminturkki" ja "tšulymintataari") on Venäjällä Siperiassa asuvien tšulyminturkkilaisten puhuma turkkilainen kieli.


title: Tšulymin kieli

text: Tšulyminturkkilaiset elävät Obin sivujoen Tšulymin sekä sen sivujokien Jajan ja Kijan varsilla. Hallinnollisesti heidän asuinalueensa kuuluu Tomskin alueeseen ja Krasnojarskin aluepiiriin. Nykyään suurin osa tšulyminturkkilaisista asuu Tomskin alueen Teguldetin piirissä.


title: Tšulymin kieli

text: Neuvostoaikana tšulyminturkkilaisia pidettiin hakasseina. 1990-luvulla heitä laskettiin olleen 702 henkeä, joista 203 puhui tšulymia äidinkielenään. Vuoden 2002 väestönlaskennan mukaan tšulyminturkkilaisia oli 656 ja tšulymin kielen puhujia 270 henkeä. Vuoden 2010 väestönlaskennan mukaan Venäjällä on 44 tšulymin puhujaa.


title: Tšulymin kieli

text: Tšulymin kieli kuuluu turkkilaisten kielten uiguurilais-oguusilaisen ryhmän hakassilaiseen alaryhmään. Sen lähimmät sukukielet ovat šoori ja hakassin kyzylin murre. Eri aikoina alueelle tulleeseen turkkilaiseen väestöön on sulautunut selkuppeja ja jeniseiläisten kielten puhujia. Kieli jakautuu ala- ja keskitšulymin murteisiin.


title: Tšulymin kieli

text: Kieli toimii ainoastaan suullisen kanssakäymisen välineenä. Valtaosa tšulyminturkkilaisista käyttää kaikissa tilanteissa venäjää. Tšulymin kieltä pidetään erittäin uhanalaisena.


title: Ambonintakainen rukous

text: Ambonintakainen rukous on ortodoksiseen liturgiaan liittyvä papin lukema päätösrukous.


title: Ambonintakainen rukous

text: Amboni oli alun alkaen kirkossa ollut koroke, jolta luettiin rukouksia ja tiedotuksia, siis eräänlainen saarnastuolin vastine. Sen ja kirkon ulko-oven välisellä alueella luettiin jo varhain liturgian päätösrukous. Amboni jäi käytöstä jo ennen ristiretkiä, mutta nimitys jäi käyttöön.


title: Ambonintakainen rukous

text: Ambonintakaisen rukouksen lukee aina pappi, perinteen mukaan papeista viimeksi tehtävään vihitty. Se on myös tärkeä osa kheirotoniaa: tämä on ensimmäinen yhteinen rukous, jonka juuri vihitty pappi lukee jumalanpalveluksessa.


title: John Vihervä

text: John ”Joni” Vihervä on suomalainen basisti, joka on tunnettu Ben Granfelt Bandistä.


title: John Vihervä

text: Hän on soittanut yhtyeissä Boycott, Five Fifteen, Mr. Goodwill, Jone's Bros, Stratovarius, Emerson High, Käsityöläiset ja Monsterbore, sekä Tommi Läntisen albumilla "Iltavilli". Vihervä on toiminut myös valokuvaajana.


title: Jyrki Lentonen

text: Jyrki Lentonen on suomalainen basisti. Hän on soittanut Stratovarius-yhtyeessä vuosina 1984–1989 ja myöhemmin Tommi Läntisen yhtyeessä.


title: The Past and Now

text: The Past and Now on metalliyhtye Stratovariuksen vain Japanissa julkaistu kokoelma-albumi vuodelta 1997. Kappale ”Fire Dance Suite” on peräisin Timo Tolkin sooloalbumilta "Classical Variations and Themes".


title: The Chosen Ones

text: The Chosen Ones on power metal -yhtye Stratovariuksen kokoelma-albumi vuodelta 1999. Levy sisältää myös kappaleita ajalta, jolloin Timo Tolkki toimi laulajana.


title: Gerald Mohr

text: Gerald Mohr (11. kesäkuuta 1914 New York, New York, Yhdysvallat – 9. marraskuuta 1968 Tukholma, Ruotsi) oli yhdysvaltalainen näyttelijä.


title: Gerald Mohr

text: Mohr opiskeli lääketiedettä Columbian yliopistossa. Mohrin ollessa sairaalassa toipumassa umpisuolileikkauksesta hänen radiossa työskennellyt huonetoverinsa ehdotti hänelle hakeutumista radioalalle. Mohr pääsi mukaan Orson Wellesin johtamaan Mercury Theatreen. Wellesin suosittelemana hän sai ensimmäisen merkittävän elokuvaroolinsa William Wellmanin ohjaamassa elokuvassa "Dixie-Daisy ja murhamysteeri" (1943). Toisessa maailmansodan aikana Mohr palveli Yhdysvaltojen armeijan ilmavoimissa, ja palveluksesta palattuaan hän sai roolin elokuvassa "Gilda". Vuosikymmenen lopulla Mohr ajautui B-luokan elokuviin, kun hän teki sopimuksen "Lone Wolf" -elokuviin. Hänen myöhempiin elokuviinsa kuuluvat muun muassa "Invasion USA" (1952), "My World Dies Screaming" (1958) ja "Nuorten kapina" (1960). Mohrin viimeiseksi elokuvaksi jäi 1968 ensi-iltansa saanut "Funny Girl".


title: Gerald Mohr

text: Mohrin tunnetuimpiin radiorooleihin kuuluu Philip Marlowe, jota hän esitti 1948–1951. Vierailijana Mohr esiintyi muun muassa kuunnelmasarjoissa "Box 13", "Escape", "Lux Radio Theater" ja "Our Miss Brooks". Mohr esiintyi kaikkiaan yli 500 radio-ohjelmassa.


title: Gerald Mohr

text: Mohr kuoli sydänkohtaukseen Tukholmassa televisiosarjan kuvausten aikana.


title: 14 Diamonds

text: 14 Diamonds on power metal -yhtye Stratovariuksen kokoelma-albumi vuodelta 2000. Albumi julkaistiin vain Japanissa.


title: Daniel Freyberg

text: Daniel Freyberg (s. 4. helmikuuta 1982 Tukholma Ruotsi) on suomalainen muusikko, jonka instrumentit ovat kitara ja laulu. Nykyisin Freyberg sekä laulaa että soittaa kitaraa Naildownissa, minkä lisäksi hän on aikaisemmin ollut kitaristina Northerissa. Tammikuussa 2016 hän liittyi Children of Bodomiin.


title: Edvard Helenelund

text: Gustaf Edvard Helenelund () oli suomalainen poliitikko. Hänen puolueensa oli Ruotsalainen kansanpuolue.


title: Edvard Helenelund

text: Helenelund toimi kansanedustajana kolmeen otteeseen, huhtikuusta 1919 huhtikuuhun 1924, syyskuusta 1927 heinäkuuhun 1929 ja lokakuusta 1930 huhtikuuhun 1945. Hänet valittiin eduskuntaan seitsemissä vaaleissa, 1919, 1922, 1927, 1930, 1933, 1936 ja 1939, Vaasan läänin eteläisestä vaalipiiristä. Hän oli kansanedustajavuosinaan jäsenenä laki- ja talousvaliokunnassa, puolustusasiainvaliokunnassa, sivistysvaliokunnassa, sotilasasiainvaliokunnassa, suuressa valiokunnassa ja talousvaliokunnassa.


title: Edvard Helenelund

text: Helenelund toimi poliittisella urallaan myös Sulvan kunnanvaltuuston jäsenenä ja sen puheenjohtajana. Hänen muihin luottamustehtäviinsä lukeutuivat muun muassa Pohjanmaan ruotsalaisen maanviljelysseuran hallituksen puheenjohtajuus ja Suomen ruotsalaisen maanviljelysseuran hallituksen varapuheenjohtajuus. Vuonna 1951 hän sai kunnallisneuvoksen arvonimen.


title: Edvard Helenelund

text: Kansakoulun ja kansanopiston käynyt Helenelund oli varsinaiselta ammatiltaan maanviljelijä. Hänen puolisonsa oli Emilia Helenelund (o.s. Smeds), jonka kanssa hän avioitui vuonna 1914. Kuvanveistäjä Tea Helenelund (s. 1917) on heidän tyttärensä.


title: Edvard Helenelund

text: Helenelund kirjoitti kirjan "Befryndade bondesläkter i Österbotten", joka on julkaistu vuonna 1972.


title: Sudenmorsian

text: Sudenmorsian. Hiidenmaalainen tarina on suomalaisen runoilijan ja kirjailijan Aino Kallaksen romaani, joka ilmestyi vuonna 1928 Otavan kustantamana. Teos sijoittuu 1600-luvun Hiidenmaalle ja kertoo metsänvartija Priidikin vaimosta Aalosta, joka muuttuu ihmissudeksi Metsän Hengen, Diabolus Sylvarumin, vaikutuksesta. "Sudenmorsian" on kirjoitettu Kallakselle ominaisella arkaaisella, vanhahtavalla ja balladimaisella tyylillä.


title: Sudenmorsian

text: Kallaksen on usein sanottu saaneen innoitusta romaaniin rakkaussuhteestaan Eino Leinon kanssa, mutta Kallas-tutkija Silja Vuorikuru on torjunut ajatuksen siinä mielessä, että se kaventaa teoksen tulkinnan mahdollisuuksia, sillä teos ei ole yksinomaan rakkauskertomus.


title: Sudenmorsian

text: Teos ilmestyi ilmestyi viroksi 1929 Friedebert Tuglaksen kääntämänä 1929. Englanniksi se ilmestyi Yhdysvalloissa 1930, saksaksi 1929 osana trilogiaa "Der tötende Eros", jonka kaksi muuta osaa ovat "Barbara von Tisenhusen" ja "Reigin pappi". Trilogia "Surmaava Eros" ("Valitut teokset 3") toi Kallakselle Kordelinin palkinnon.


title: Sudenmorsian

text: Kallas muokkasi teoksesta viisinäytöksisen näytelmäversion, jonka ensi-ilta oli Helsingin Kansanteatterissa syksyllä 1937 ja Otava julkaisi sen painettuna samana vuonna.


title: Sudenmorsian

text: Tauno Pylkkänen on säveltänyt "Sudenmorsiamen" pohjalta samannimisen, Prix Italia -palkinnon saaneen radio-oopperan vuonna 1950. Suomen Kansallisooppera otti 1956 sovituksen ohjelmistoonsa.


title: Tappakaa Carter (vuoden 2000 elokuva)

text: Tappakaa Carter ("Get Carter") on 2000 ensi-iltansa saanut toimintaelokuva, joka on uudelleenfilmatisointi vuoden 1971 klassikkoelokuvasta, jonka pääosaa esitti Michael Caine. Caine on mukana sivuroolissa myös tässä elokuvassa, mutta hänen sijastaan Sylvester Stallone esittää pääosan.


title: Tappakaa Carter (vuoden 2000 elokuva)

text: Jack Carter (Sylvester Stallone) on omien sanojensa mukaan taloudellinen mukauttaja. Jos et maksa velkojasi, Carter saapuu muistuttamaan niistä. Elokuvan alussa paljastuu, että Carter on todellinen kovanyrkki. Carter lähtee Seattleen selvittelemään veljensä salaperäistä kuolemaa. Poliisi ei tiedä, oliko kyseessä rattijuopumus vai murha, mutta joka tapauksessa Carter haluaa kostaa asian. Carter lähtee selvittämään syytä ympäri maailmaa ja tapaa muun muassa Curys Paicen (Mickey Rourke), Jeremy Kinnearin (Alan Cumming), Cliff Brumbyn (Michael Caine) ja Eddien (Johnny Strong).


title: Tappakaa Carter (vuoden 1971 elokuva)

text: Tappakaa Carter ("Get Carter") on vuonna 1971 ensi-iltansa saanut rikoselokuva, jonka on ohjannut Mike Hodges. Elokuvan pääosaa, Jack Carteria, näyttelee Michael Caine. Elokuva pohjautuu Ted Lewisin romaaniin "Jack’s Return Home" vuodelta 1970.


title: Tappakaa Carter (vuoden 1971 elokuva)

text: Vuonna 1999 British Film Instituten kyselyssä "Tappakaa Carter" äänestettiin kaikkien aikojen 16. parhaaksi brittielokuvaksi. Vastaajina oli tuhat Ison-Britannian elokuva- ja televisioammattilaista."The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. "The Guardianin" 25 parhaan rikoselokuvan listauksessa elokuva pääsi sijalle 7.


title: Tappakaa Carter (vuoden 1971 elokuva)

text: Elokuvasta on tehty uudelleenfilmatisointi vuonna 2000.


title: Luettelo Konstantinopolin patriarkoista

text: Tämä on luettelo Konstantinopolin patriarkoista.


title: Vääräpää

text: Sanalla vääräpää on useita merkityksiäPaikannimenä:


title: Geki

text: Giacomo "Geki" Russo (23. lokakuuta 1937 Milano – 18. kesäkuuta 1967 Caserta) oli italialainen F1-kuljettaja. Hän osallistui kolmeen ja pääsi starttaamaan kahteen F1-osakilpailuun kausina 1964–1966. Hän oli parhaimmillaan yhdeksäs Italian GP:ssä 1966 toisen kilpailun (Italian Grand Prix 1965) hän keskeytti vaihdelaatikkovian takia.


title: Geki

text: Geki voitti Italian F3-sarjan mestaruuden 4 kertaa vuosina 1961–1964. Hän kuoli vuoden 1967 F3-kilpailussa Casartassa. Kun Ernesto Brambilla, Clay Regazzoni, Jurg Dubler, Romano "Tiger" Perdomi ja Corrado Manfredini kolaroivat keskenään, toinen kuljettaja Beat Fehr pysäytti autonsa ja juoksi radan poikki varoittamaan muita autoja. Jotkut kuten Geki eivät voineet välttää kolaria ja osuivat Fehriin tappaen tämän. Gekin auto osui seinään ja syttyi tuleen. Myös Perdomi kuoli onnettomuudessa.


title: Gimax

text: Carlo "Gimax" Franchi (s. 1. tammikuuta 1938) on entinen italialainen F1-kuljettaja.


title: Gimax

text: Gimax ajoi ennen Formula 1:iä Italian ja Euroopan Formula 2 sekä Formula 3 -sarjoissa vaihtelevin tuloksin. Hän voitti vuoden 1965 Italian Formula 2 -mestaruuden.


title: Gimax

text: Gimax osallistui yhteen F1-osakilpailuun kaudella 1978, Italian GP:hen. Hän kuitenkin karsiutui eikä päässyt starttaamaan kilpailuun.


title: Gimax

text: Gimax kilpaili 1970-luvun aikana säännöllisesti urheiluautosarjoissa.


title: Gimax

text: Gimax ei koskaan kilpaillut oikealla nimellään. Hänen poikansa Gianluigi Franchi on myös kilpaillut Gimax-nimellä.


title: Marko Savolainen

text: Marko Savolainen (s. 13. helmikuuta 1973) on suomalainen kehonrakentaja. Hän kiinnostui kehonrakennuksesta 16-vuotiaana aloitettuaan kuntosaliharjoittelun. Savolainen haki lisää voimaa tukeakseen taekwon-do-harrastustaan, jossa hän voitti nuorten suomenmestaruuden. Hän oli myös lupaava painija nuorten sarjoissa.


title: Marko Savolainen

text: Savolainen kilpaili vuonna 1992 ensi kertaa kehonrakennuksessa, tuolloin sarjana oli alle 80 kiloa. Vuotta myöhemmin hän kilpaili jo sarjassa alle 90 kg. Hän on puhunut mediassa avoimesti kehonrakennuksessa laajasti vallitsevasta doping-ongelmasta, myös henkilökohtaisella tasolla. Savolaisella todettiin munuaisten vajaatoiminta vuonna 2006 ja hän joutui munuaissiirtoon 2008, jonka osasyynä olivat dopingaineiden ja amfetamiinin käyttö.


title: Marko Savolainen

text:
Savolainen pitää myös blogia treenaamisestaan. Hänen lempinimensä on Supermassa. Vuonna 2014 hän lanseerasi nimeään kantavan lisäravinnesarjan, Supermass Nutrition.Ammattilaiskilpailut:
Erityisen merkittäviä Savolaisen tuloksista tekee se, että niistä suurin osa on tehty jo hyvin varhaisessa vaiheessa, noin 20−22-vuotiaana.


title: Marko Savolainen

text: Savolainen voitti Helsinki Grand Prixissa muiden muassa Lee Priestin ja Milos Sarcevin. Hän pystyi tasavertaisesti haastamaan Ronnie Colemanin ja Paul Dilletin. Savolainen sijoittui lopulta kilpailussa seitsemänneksi.


title: Karijoen Tappara

text: Karijoen Tappara on Karijoen kunnassa toimiva urheiluseura (yleisseura). Seura on perustettu vuonna 1932.


title: Karijoen Tappara

text: Historian aikana seuraa on edustettu useissa eri lajeissa, kuten yleisurheilussa, hiihdossa, painissa sekä pesäpallossa. Tunnettuja urheilijoita ja valmentajia ovat muun muassa Antti Rajamäki, Susanna Rajamäki, Mikko Paananen, Esa Viitasalo, Reijo Viitakoski.


title: Karijoen Tappara

text: Tapparan omistuksessa on Paarmanninvuoren laella hiihtomaja sekä tanssipalviljonki.


title: Karijoen Tappara

text: Nykypäivänä urheiluseurassa on viisi lajijaostoa, jotka ovat: ammunta, cheerleading, mäkihyppy, pesäpallo sekä yleisurheilu.


title: EuroCup 2007–2008

text: EuroCup 2007–2008 oli kilpailun viides kausi. Mukana oli kaiken kaikkiaan 38 joukkuetta 23 eri maasta. Kauden jälkeen kilpailun nimeksi vaihdetiin EuroChallenge. Sarjassa pelasi yksi suomalainen joukkue, Lappeenrannan NMKY. Kauden voitti Barons LMT, jolle mestaruus oli ensimmäinen.


title: Daniel Cleary

text: Daniel Cleary (s. 18. joulukuuta 1978 Carbonear, Newfoundland ja Labrador) on kanadalainen uransa päättänyt jääkiekkoilija, pelipaikaltaan laitahyökkääjä.


title: Daniel Cleary

text: Cleary on Chicago Blackhawksin ensimmäisen kierroksen vuodelta . Ensimmäiset NHL-ottelunsa hän pelasi Chicagossa kaudella . Hän edusti myös Edmonton Oilersia, Phoenix Coyotesia ja ruotsalaista Mora IK:ta ennen siirtymistään Detroitiin vuonna 2005. Hän oli voittamassa Stanley Cupia kaudella .


title: Kaskelotit

text:
Kaskelotit eli pottivalaat ("Physeteridae") on valasheimo johon kuuluu nykyään kaksi sukua ja kolme lajia. Kääpiökaskelotit erotetaan joskus omaksi heimokseen. Heimo on levinnyt kaikkiin valtameriin lukuun ottamatta arktista aluetta. Kaskeloteilla on hampaita vain kapeassa alaleuassa. Yläleuassa on usein kuitenkin jäljellä juurettomien hampaiden surkastumia. Hampaat ovat kartiomaiset ja painuvat suun sulkeutuessa yläleuassa oleviin syvennyksiin. Puhallusreikä sijaitsee päälaen etuosassa vasemmalla puolella ja on loivan S:n muotoinen.
Otsatyyny eli meloni on voimakkaasti korostonut. Melonissa on öljymäistä spermaseettia, josta saadaan sen jähmettyessä arvokasta vahaa. Spermaseetin avulla kaskelotit voivat kohdistaa ääniä etsiessään saalista kaikuluotauksella. Luultavasti se myös auttaa myös säätelemään kelluvuutta viilentämällä sen kiinteäksi sukellettaessa ja lämmittämällä nestemäiseksi pintaan nousua varten. Kaskelotit ovatkin hyviä sukeltajia. Vaha on kuitenkin johtanut isoimman kaskelottilajin pyyntiin, mutta pienemmät lajit eivät ole herättäneet kaupallista kiinnostusta. Nykyään kaikki kaskelotit ovat suojeltuja. Kallossa on syvänne, jotta melonille olisi tilaa. Kaskeloteilla on nenän sivuontelossa yksinkertainen järjestelmä, vasen osa on hengitystä varten ja oikea tuottamaan ääniä. Alaleuka on kapea ja yläleukaa paljon lyhyempi. Leuassa on alapurenta. Rintaevät ovat pienet. Lajit eroavat kooltaan selvästi toisistaan. Tavallinen kaskelotti voi painaa yli 50 tonnia ja kasvaa 18 metrin pituiseksi, mutta kääpiökaskelotit jäävät noin 4 metrin pituisiksi ja 320 kilon painoisiksi.
Kaikkien heimon lajien pääravintoa ovat mustekalat.


title: Kaskelotit

text: Kaskelotit ilmaantuivat myöhäisoligoseenikeudella tai mioseenikauden alussa. Kaskelotit kuuluvat hammasvalaisiin, mutta hiljattaiset molekyylibiologiset ajoitukset ja anatomian uudelleen analysointi viittaavat sukulaisuuteen hetulavalaiden kanssa. "Livyatan melvillei" on Perusta löydetty sukupuuttoon kuollut kaskelotinsukuinen valas.


title: Sukasuukalat

text: Sukasuukalat ("Stomiiformes") on viuhkaeväisten luokkaan kuuluva syvänmeren kalojen lahko. Sukasuukalat käsittävät morfologisesti hyvin monimuotoisia kalaryhmiä. Lahkoon kuuluvat sukasuiden, lättäkalojen, lyhtykalojen ja kitakalojen heimot, joissa on yhteensä yli 50 sukua ja noin 320 lajia.


title: Sukasuukalat

text: Lahkon pienikokoisimpia kaloja ovat "Cyclothone pygmaeae" -lajin sukasuut, jotka elävät Välimeressä. Ne ovat aikuisinakin vain 1,5 sentin pituisia. Suurikokoisin laji taas on "Opostomias micripnis" -kitakala, joka saavuttaa 50 cm:n pituuden. Muut sukasuukalojen lajit ovat kooltaan näiden ääripäiden väliltä. Useimmilla lajeilla on suuri suu, jonka leveät leuat avautuvat kuonon sivuilla varsin pitkälle taakse.


title: Haamujengi (animaatiosarja)

text: Haamujengi () on DIC Entertainmentin tuottama animaatiosarja. Sarjaa esitettiin ensi kerran Yhdysvalloissa syyskuussa vuonna 1986 ja sen esitys päättyi lokakuussa 1991, oli tuotettu yhteensä 140 jaksoa, joista seitsemän oli erikoisjaksoja.


title: Haamujengi (animaatiosarja)

text: Wizard Magazine listasi vuonna 2001 Haamujengin sijalle 35 laatimassaan kautta aikain sadan parhaan animaatiosarjan listalla. Se listattiin tammikuussa 2009 IGN-sivuston laatiman sadan parhaan animaatiosarjan listalle sijalle 22. Kaksi kuukautta myöhemmin Gunaxin listasi Haamujengin sijalle 9 laatimassaan 1980-luvun kymmenen parhaan animaatiosarjan listalle.


title: Pingviinien matka

text: Pingviinien matka () on ranskalainen luontoelokuva, joka voitti vuoden 2006 Oscar-gaalassa parhaan dokumentin Oscar-palkinnon. Sen ohjasi ja käsikirjoitti Luc Jacquet ja tuottivat Bonne Pioche ja National Geographic. Elokuvassa kuvataan keisaripingviinien vaellusta Etelämantereella.


title: Vlasotince

text: Vlasotince () on kaupunki ja kunta Kaakkois-Serbiassa. Kunnassa on 33 312 asukasta ja kaupungissa 16 212 (vuoden 2002 väestönlaskenta).


title: Vlasotince

text: Turkkilaisten lähteiden mukaan Vlasotince oli 1400-luvulla hallinnollinen keskus. Kun turkkilaiset lähtivät Serbiasta, paikalliset asukkaat alkoivat viljellä viiniä. Vlasotincesta tuli entisen Jugoslavian johtava viinialue ja Balkanin suurin viininviejä. Vlasotincen alue on ollut tunnettu myös käsityöläisistä ja rakentajista.


title: FREMM-luokan fregatti

text: FREMM-luokan monitoimifregatit ( tai ) on ranskalaisen DCNS/Armariksen ja italialaisen Fincantierin Ranskan ja Italian laivastoille kehittämä fregattiluokka. Luokan ensimmäinen valmistunut alus "Aguitaine" otettiin palvelukseen Ranskan laivastossa marraskuussa 2012 ja sen mukaan Ranskan laivaston alukset tunnetaan Aquitaine-luokkana. Italiassa alukset on nimetty Bergamini-luokaksi.


title: FREMM-luokan fregatti

text: Italia ostaa kymmenen alusta kahtena versiona, yleis- ja sukellusveneentorjuntafregattina. Italian tilaamista aluksista kaksi viimeistä varustetaan maajoukkojen tukemiseen soveltuvin risteilyohjuksin. Ranska on tilannut yhdeksän sukellusveneentorjuntaan soveltuvan aluksen lisäksi kaksi ilmatorjuntafregattia (FREDA). Lisäksi Marokko on tilannut yhden sukellusveneentorjuntafregatin.


title: FREMM-luokan fregatti

text: Alun perin oli tarkoitus valmistaa kolmea eri versiota: sukellusveneentorjunta-, yleis- ja maajoukkojen tukemiseen soveltuva fregatti, joiden piti korvata Ranskan ja Italian laivastoissa palveluksessa olevat fregatit. Suunnitelmissa oli 27 aluksen valmistus, joista 17 Ranskalle ja loput kymmenen Italialle. Suunniteltujen lisäksi oli tarkoitus myydä alusta halukkaille ulkopuolisille tilaajille. Puolustusbudjettien leikkakset aiheuttivat kuitenkin tilausten lukumäärän laskun ja maajoukkojen tukemiseen soveltuva versio jätettiin kokonaan pois suunnitelmasta.


title: FREMM-luokan fregatti

text: Kaikkien alusten runko ja perusaseistus on sama. Yhteisenä aseistuksena on:


title: FREMM-luokan fregatti

text: Sukellusveneentorjuntaversiossa on lisäksi vedettävä kaikuluotain Captas UMS 4249, muita torpedoita, MILAS sukellusveneentorjuntaohjukset ja monikeilakaikuluotain. Näistä kaksi viimeistä ainoastaan Italian laivaston aluksilla.


title: FREMM-luokan fregatti

text: Yleiskäyttöfregatin varusteina ovat yhteisen aseistuksen lisäksi:


title: FREMM-luokan fregatti

text: DCNS esitteli uuden version aluksesta vastaamaan Ranskan merivoimien esittämää tarvetta uudesta ilmatorjuntafregatista (), koska Horizon-luokan tilausta supistettiin peruuttamalla luokan kolmannen ja neljännen aluksen tilaukset. FREDA-fregattien tehtävänä on korvata palveluksessa olevat Cassard-luokan alukset.


title: FREMM-luokan fregatti

text: Alusten aseistuksena olisi joko 24 MICA VL sekä 32 Aster 30 ohjusta tai 16 Aster 30 ja 16 SCALP Naval -ohjusta. Ilmatorjuntaohjusten lisäksi alusten varustuksena olisi yhteiset asejärjestelmät 76 millimetrin tykkeineen ja merimaaliohjuksineen.


title: FREMM-luokan fregatti

text: Vuonna 2009 FREDAan päätettiin asentaa passiivinen Thales Héraklès-tutka ja ohjusjärjestelmäksi 32-siilon SYLVER A50 korvaamaan 16-siilon SYLVER A43 ja 16-siilon SYLVER A70. Uusi järjestelmä mahdollisti 120 kilometrin kantaman mahdollistavan Aster 30 -ohjuksen laukaisun. Samalla tehtiin päätös vedettävän kaikuluotaimen pois jättämisestä.


title: FREMM-luokan fregatti

text: Euronaval 2012 -näyttelyssä DCNS esitteli uuden FREMM-ER konseptin, joka mahdollistaisi ilmatorjunnan lisäksi ballististen ohjusten torjunnan. Aluksella korvattaisiin Héraklès uudella Thales SeaFire 500 -tutkalla, jonka neljä kiinteää antennielementtiä muistuttavat Yhdysvaltain laivaston käytössä olevaa AN/SPY-1 -tutkaa. Tutka on kuitenkin aktiiviskannaava.


title: FREMM-luokan fregatti

text: Ranska on tilannut yhdeksän alusta korvaamaan Tourville- ja Georges Leygues -luokkien sukellusveneentorjuntafregatit ja lisäksi kaksi FREDA-fregattia korvaamaan Cassard-luokan ilmatorjuntafregatit.


title: FREMM-luokan fregatti

text: Italia on suunnitellut neljän sukellusveneentorjunta- ja kuuden yleisfregatin hankintaa, millä on tarkoitus korvata kahdeksan Maestrale- ja neljä Lupo-luokan fregattia.


title: FREMM-luokan fregatti

text: 24. lokakuuta 2007 ilmoitettiin Marokon tilaavan yhden aluksen laivastolleen korvaamaan palveluksessa oleva Descubierta-luokan korvetti. Sopimus allekirjoitettiin 18. huhtikuuta 2008 ja tilatun aluksen valmistus on aloitettu kesällä 2008 Lorientissa DNCS telakalla Ranskassa ja sen nimi on oletettavasti "Mohammed VI" nykyisen hallitsijan mukaan. Alus otettiin palvelukseen 30. tammikuuta 2014.


title: 50 Cent: Bulletproof

text: 50 Cent: Bulletproof on Genuine Gamesin ja High Voltage Softwaren kehittämä sekä Sierra Entertainmentin ja Vivendi Gamesin julkaisema toimintapeli. Peli julkaistiin marraskuussa 2005 PlayStation 2:lle ja Xboxille sekä elokuussa 2006 PlayStation Portablelle. PSP-versiota kutsutaan nimellä "50 Cent: Bulletproof G Unit Edition". Versio on kuvattu isometrisestä kuvakulmasta ja siinä on myös moninpeli.


title: 50 Cent: Bulletproof

text: "50 Cent: Bulletproofin" päähahmona toimii 50 Cent, joka yrittää kostaa henkilöille, jotka yrittivät murhata hänet. Pelissä esiintyy myös 50 Centin rap-yhtyeen muita jäseniä ja muita rap-artisteja, kuten korruptoituneena poliisina esiintyvä Eminem.


title: 50 Cent: Bulletproof

text: Peli ei ollut arvostelumenestys, ja esimerkiksi X-Play antoi sille vain yhden pisteen viidestä. Pelille on ilmestynyt jatko-osa "".


title: Kääpiökaskelotit

text: Kääpiökaskelotit ("Kogia") on valassuku johon kuuluu kaksi lajia. Ne luetaan usein omaan "Kogiidae"-heimoonsa. Kääpiökaskelotit ovat kaskelottia paljon pienempiä ja muistuttavat tätä vain hieman. Myös niiden pää ja kuono on kokoon suhteutettuna pienempi, eikä puhallusreikä ole niin edessä päätä kuin kaskelotilla. Pää tylppä ja neliömäinen, alaleuka paljon yläleukaa pienempi. Kääpiökaskeloteilla on myös spermaseettielin, mutta se on pienempi. Evät ovat kapeat. Molempien lajien kurkussa on matalia ja epäsäännöllisiä uurteita. Elintavat tunnetaan hyvin huonosti, ne elävät yksin tai pieninä ryhminä. Useimmista valaista poiketen suvun lajien kaulan selkänikamat eivät ole sulautuneet yhteen, joten ne voivat maitovalaiden tavoin käännellä päätään. Kääpiökaskelotit eivät ole herättäneet kaupallista kiinnostusta.


title: Johan Theorin

text: Johan Theorin (s. 1963 Göteborg) on ruotsalainen rikoskirjailija ja toimittaja. Hän on kirjoittanut novelleja, joita on julkaistu lehdissä ja antologioissa. Hänen esikoisteoksensa "Skumtimmen" ilmestyi 2007, ja "Nattfåk" ilmestyi 2008. Romaanit käsittelevät murhia, ja niiden tapahtumapaikkana on Pohjois-Öölanti. Theorin on ollut göteborgilaisen jalkapalloseura Mossens BK:n valmentaja.


title: Johan Theorin

text: Theorin sai Lasiavain-palkinnon vuoden 2008 parhaasta dekkarista.


Grand Theft Auto: The Ballad of Gay Tony on Rockstar Northin kehittämä ja Rockstar Gamesin julkaisema toinen lisäosa
toimintaseikkailupeliin "Grand Theft Auto IV". Peli julkaistiin vuonna 2009 Xbox 360:lle ja vuonna 2010 Microsoft Windowsille ja PlayStation 3:lle.


title: Grand Theft Auto: The Ballad of Gay Tony

text: Peli julkaistiin myös "" -levyllä, jossa on myös edellinen lisäosa "". "Episodes from Liberty City" ei vaadi toimiakseen alkuperäistä "Grand Theft Auto IV":tä.


text:
Pelin päähenkilö on nimeltään Luis Fernando Lopez. Hänet nähtiin pienessä roolissa myös "Grand Theft Auto IV":ssä ja toisessa lisäosassa
"Grand Theft Auto IV: The Lost and Damned". Luis työskentelee ”Gay” Tony Pricelle, jolla on omistuksessaan kaksi kaupungin kuuluisinta yökerhoa: Maisonette 9 ja Hercules. Luis toimii Tonyn oikeana kätenä, hoitaen fyysisyyttä ja kuskintaitoja vaativat tehtävät. Pelin edetessä Luis huomaa, ettei yökerhon pyörittäminen Liberty Cityssä ole ihan lastenleikkiä, sillä niin koronkiskurit, verottaja kuin kilpailijatkin painavat päälle. Lisäksi Luisin ystävät Armando ja Henrique vaativat opastusta, eikä äidistäkään juuri ole apua. Naisista Luisilla ei ole puutetta, mutta suhteet tuppaavat jäämään yhden illan jutuiksi.


text: Kyseisen lisäosan uutuutena "Grand Theft Auto IV":hen ja sen aiempaan lisäosaan verrattuna ovat uudet autot, veneet, moottoripyörät, helikopterit, aseet, laskuvarjohyppääminen, häkkitappelut, tanssiminen yökerhoissa ja mahdollisuus pelata golfia.


text: Luis Fernando Lopez on pelin protagonisti ja pelattava hahmo, dominikalais-amerikkalainen Liberty Cityn Northwoodin kaupunginosassa (vrt. Harlem) kasvanut entinen pikkurikollinen ja huligaani. Hän joutui aikoinaan nuorisovankilaan ammuttuaan siskoansa ahdistelleen opettajan. Vapauduttuaan "Gay" Tony Prince otti hänet siipiensä suojaan ja palkkasi hänet henkivartijakseen ja yökerho Maisonette 9:n ovimieheksi. Myöhemmin Tony tekee Luisista yökerhojensa osaomistajan. Luis toimii Tonyn oikeana kätenä.


text: Hänellä on sisko Leta ja veli Ernesto, joka halveksii Luisia hänen ylellisen elämäntapansa vuoksi. Hän on myös melkoinen naistenmies, mutta suhteet ovat yleensä kovin pinnallisia yhdenyön juttuja. Luisin ystävien mielestä "downtown" on muuttanut hänet pelkäksi pyrkyriksi ja Tonyn sylikoiraksi.


text: Anthony ”Gay Tony” Prince on kaupungin suosituimpien hetero- ja homoyökerhojen Maisonette 9:n ja Herculesin omistaja. Hän on Luisin ystävä, työnantaja ja eräänlainen isähahmo. Dukesissa (Queens) kasvanut juutalaistaustainen ja homoseksuaalinen Tony on ajautunut viime aikoina useisiin ongelmiin, kuten pahaan velkakierteeseen lainattuaan rahaa mm. Ancelottin mafiaperheeltä. Verottajakin kärttää häneltä jatkuvasti lisää hänen yökerhojensa takia ja lopulta kerhot joudutaan sulkemaan maksamattomien verojen takia. Lisäksi Tony on pahassa koukussa useisiin huumeisiin.


text: Tony ostaa kahden miljoonan dollarin edestä salakuljetettuja timantteja rahtilaiva Platypusin kokilta maksaaksensa niillä velkansa Anceloteille, mikä kerää paljon huomiota Liberty Cityn alamaailmassa. Lost MC-moottoripyöräjengi väijyttää timanttikaupan ja timantit ryöstetään. Luis väijyttää Pegorinon mafiaperheen ja juutalaisten mafian välisen timanttikaupan, saaden takaisin osan timanteista, mutta Tony jää lopulta tyhjin käsin kun timantit vaihdetaan kidnapattuun Gracie Ancelottiin.


text: Yusuf Amir on Arabiemiirikunnista kotoisin olevan upporikkaan öljypohatan omalaatuinen poika. Hän elää erittäin materialistista elämää asuen ylellisessä kattohuoneistossa, ja omistaa mm kullatun Uzi-konepistoolin ja kultaisen Liberty Cityn pienoismallin. Yusuf palkkaa Luisin varastamaan hänen laskuunsa ajoneuvoja joita hänelle ei kuuna päivänä myytäisi millään hinnalla. Näitä ovat esimerkiksi ohjuksilla varustettu kevyt taisteluhelikopteri, poliisin rynnäkköpanssarivaunu sekä aito Liberty Cityn liikennelaitoksen metrovaunu. Hän on hyvin avokätinen ja antoi Luisille lahjaksi urheiluautonsa ja Luisin aiemmin Yusufille varastaman helikopterin. Viimeisen tehtävän lopussa annetaan ymmärtää, että Yusuf ostaisi isänsä kanssa Tonyn yökerhot.


text: Armando Torres on Luisin lapsuudenystävä, joka on juuttunut huumevälittäjäksi Northwoodiin kaverinsa Henriquen kanssa. Hän on kaksikon aivot, tosin Luisin mielestä molemmat ovat idiootteja. Tämä siksi että Luisin kehotuksista huolimatta he eivät suostu hankkimaan töitä tai koulutusta, vedoten huonoon taloudelliseen ilmastoon (peli sijoittuu vuoden 2008 finanssikriisin aikoihin). Armandolta voi ostaa myös aseita paljon halvemmalla kuin pelin asekaupoista. Luis voi auttaa Armandoa ja Henriqueta huumeimperiumin luomisessa vapaaehtoisissa tehtävissä.


text: Henrique Bardas on Armandon ja Luisin hidasälyinen ystävä. Hänen alykkyysosamääränsä on vain 76, mikä tekee hänestä laillisesti vajavaisen. Armandon mukaan ainoa Henriquelle sopiva työpaikka olisi pikaruokalan tiskaaja, jos niissä ei käytettäisi kertakäyttöastioita. Henrique on kuitenkin uskollinen ystävilleen ja toimii Armandon huumekaupoissa tämän oikeana kätenä. Henriquelta voi saada useita ajoneuvoja käyttöönsä ja kun kaikki tehtävät on suoritettu, Henrique voi tuoda Luisille rynnäkköpanssarivaunun.


text: Rodislav ”Ray” Bulgarin on rikas venäläinen rikollispomo ja pelin antagonisti, joka asuu Dukesissa. Hänellä on miltei pakkomielle saada haltuunsa sekä Liberty Cityn alamaailma että sen jääkiekkojoukkue, Liberty City Rampage. Bulgarin palkkaakin Luisin alun perin vain tappamaan Rampagen omistaja Marki Ashvillin ja hänen Bulgarinin kiinni saamiseksi lahjoman turvallisuuspoliisin ryhmän voidakseen ostaa joukkueen, mutta antaa hänelle muitakin tehtäviä. Jääkiekon ohella Bulgarinin intohimona on ilmeisimmin musiikki, sillä hänen talonsa on täynnä harvinaisia sähkökitaroita ja muita soittimia.


text: Tonyn ostamat timantit olivat alun perin varastettu Bulgarinilta, josta Tony ei ollut tietoinen. Kun Bulgarin sai selville timanttien kuuluvan hänelle, hän yrittää salamurhata Luisin siinä onnistumatta. Hän tapaa Don Giovanni Ancelottin, jolle Tony olisi maksanut timanteilla velkansa. Molempien jäätyä tyhjin käsin he päättävät vaatia Tonyn päätä vadille. Bulgarinin miehet kuitenkin epäonnistuvat kahdesti Tonyn ja Luisin murhaamisessa.


text: Luis tuhoaa suuren venäläisille kuuluvan heroiinilastin ja saa lastausta valvovalta Timurilta, Bulgarinin oikealta ködeltä selville, että Bulgarin on aikeissa paeta maasta yksityiskoneella. Luis tunkeutuu koneeseen juuri ennen lähtöä ja tappaa Bulgarinia vartioivat miehet. Bulgarin uhkaa räjäyttää kädessään olevan kranaatin tappaen molemmat, jos Luis tappaisi hänet. Luis ampuu Bulgarinia räjäyttäen kranaatin, joka repii koneen kahtia, josta Luis selviää ja hyppää laskuvarjolla maihin.


text: Mori Kibbutz on juutalainen yrittäjä, GTA IV:ssä esiintyneen Brucie Kibbutzin erittäin itsekeskeinen isoveli ja yksi Gay Tonyn velkojista. Hän on erittäin varakas ja lihaksikas mutta lyhyt mies, joka on veljeään älykkäämpi, omasta mielestään menestyneempi ja lihaksikkaampi, vaikka ei käytä Brucien tapaan steroideja. Hän piinaa jatkuvasti veljeään fyysisesti ja henkisesti väittäen että yrittää saada häntä miehistymään. Mori pakottaa Luisin auttamaan itseään vedoten rahoihin jotka Tony on hänelle velkaa. Luis kuitenkin voittaa itsensä vapaaksi Morin palveluksista lyömällä hänet kilpa-ajossa. Mori sai kovan kolauksen egoonsa Brucien lyömällä Moria naamaan murtaen hänen nenänsä ja saamalla hänet itkemään. Myöhemmin Mori muuttaa Israeliin johtamaan kibbutsia.


text: Timur on Ray Bulgarinin oikea käsi, jonka asenne työhönsä on ylivakava ja hän on täysin huumorintajuton. Hän avustaa Luisia Ashvillin rakennukseen tunkeutumisessa. Hänellä on Luisin kanssa erittäin kylmät välit. Hän joutuu Luisin tappamaksi valvoessaan heroiinilähetyksen lastausta. Ennen kuolemaansa hän lipsautti Luisille arvokkaan tiedon Bulgarinin maastapakenemisyrityksestä.


text: Rocco Pelosi on Tonyn suurimman velkojan Ancelottin rikollisperheen valvoja, joka antoi Luisille ja Tonylle vaarallisia tehtäviä, joilla Tony lyhentäisi velkojaan. Roccon painostaminen Tonya kohtaan jatkui kunnes Don Giovanni alkoi syyttämään Roccoa Tonyn velkojen maksamattomuudesta ja Roccolle ei jäänyt itsensä kannalta muuta vaihtoehtoa kun Tonyn kuolema. Rocco kiristi Luisia ampumaan Tonyn uhkaten Luisin itsensä ja hänen läheistensä murhaamisella, mutta Luis päättää tappaa Roccon henkivartijan Vincen ja säästää Roccon hengen, koska hän oli jo menettänyt kaiken ja hänen tappaminen ei hyödyttäisi ketään. Tapahtuneen jälkeen Rocco muutti pois Liberty Citystä pitämään matalaa profiilia.


text: Adriana Yanira Lopez on Luisin äiti. Hän joutui velkoihin lainahai Santolle ja Luisin täytyi huijata laittomissa häkkitappeluissa kuitatakseen velan. Hän kritisoi Luisia hänen elämäntavastaan, mutta työttömänä on riippuvainen Luisin hänelle antamista rahoista.


text: Brucie Kibbutz on steroidiaddikti, himokuntoilija ja vauhdikasta yöelämää viettävä Morin nuorempi veli. Hänen steroidien käyttönsä ja elämäntapansa johtuu Morin häneen kohdistamastaan armottomasta kiusaamisestaan. Hän on usein mukana Morin Luisille antamissa tehtävissä. Luisin rohkaisemana Brucie uskaltautuu puolustamaan itseänsä Moria vastaan ja murtaa tämän nenän, joka on kova henkinen kolaus Morille. Brucie on kaappihomo, joka yrittää suudella Luisia, mutta tämän perääntyessä hän yrittää pelastaa tilanteen selittämällä että testasi vain, onko Luis homo.


text: Evan Moss on Tonyn poikaystävä, joka on lähinnä kiinnostunut Tonyn rahoista ja elää hänen siivellään. Luis syyttää häntä Tonyn huumeriippuvuudesta ja taloudellisista ongelmista. On Tonyn ja Luisin mukana väijytetyksi joutuneessa timanttikaupassa ja Luis käskee häntä pakenemaan timanttien kanssa. Johnny Klebitz lähtee takaa-ajamaan Evanin limusiinia, ampuu hänet ja vie timantit. Tony sanoi Evanin kuoleman jälkeen tiedostaneensa aina että Evan oli loinen ja kohteli häntä surkeasti, mutta sellaisesta miehestä hän pitää.


text: Gracie Ancelotti on mafiapomo Don Giovanni Ancelottin tytär, sekä Tonyn ja Evanin ystävä. Luis pitää häntäkin syyllisenä Tonyn huumeriippuvuuteen. Gracie pitää lähes loukkauksena, ettei Luis ole kiinnostunut hänestä. Gracie joutuu Niko Bellicin ja Packie McRearyn kidnappaamaksi. Ancelottit lähettävät Tonyn ja Luisin pelastamaan hänet heidän henkensä uhalla. Tony maksaa hänen vapauttamisensa timanteilla, jonka jälkeen venäläiset hyökkäävät yrittäen tappaa sekä Tonyn ja Luisin että Nikonkin. Murhayritys epäonnistuu ja Tony, Luis ja Gracie pakenevat veneellä.


text: Johnny Klebitz on The Lost- mootteripyöräjengin varapäällikkö ja -lisäosan protagonisti. Hän työskentelee Pegorinon mafiaperheen kapteenin Ray Boccinon palveluksessa timanttijupakassa, jossa hän ensin varastaa Gay Tonyn timantit ja tappaa Evanin ja myöhemmin karkaa osa timanteista mukanaan Luisin väijyttämässä timanttikaupassa Libertonians-museossa.


text: Ahmed Khalil on Yusufin ystävä, joka petti Yusufin yrittämällä ilmiantaa tämän poliiseille saaden itselleen Yusufin liiketoiminnan. Ahmed sopi Yusufin kanssa tapaamisen Rotterdam Towerin (Empire State Building) näköalatasanteella, mutta Yusufin mielestä Ahmed kuulosti puhelimessa epäilyttävältä ja lähetti Luisin paikalle jääden itse pois. Luisin tajuttua tilanteen hän pudotti Ahmedin kumppanin Tahirin tornista alas, ja poliisien kanssa käydyn tulitaistelun jälkeen jahtasi Ahmedia tornin huipulle. Ahmed vakuutti Luisille, että poliisi ei ole hänen perässään ja antoi Luisille laskuvarjonsa, jonka jälkeen Luis säikäytti Ahmedin, joka putosi huipulta alas kuolemaansa.


text: Kokki on Platypus-laivan keittiömestari (oikeaa nimeä ei paljastettu), joka möi Tonylle salakuljetetut timantit. Bulgarinin saatua tietää, että timantit ovat varastetty häneltä, hän katkaisee kostoksi kokin pään ja näyttää tämän Luisille pelotellakseen häntä ja Tonya.


text: Dessie on Maisonette 9 yökerhon ovimies. Hän on tunnettu kaupungin kovimpana portsarina.


text: Troy on Tonyn omistaman homoyökerhon ovimies. Hän on kuitenkin hetero, joka haaveilee normaalista perhe-elämästä ja on kyllästynyt työhönsä. Hän yrittää usein saada puhua Tonylle mutta ei saa tilaisuutta. Hän sanoo, että hänestä tehdään tv-dokumentti.


text: Isaac Roth on juutalaisten mafian päällikkö ja ostaja Pegorinojen hallussa oleville timanteille. Niko Bellicin ja Johnny Klebitzin tehdessä heiden kanssa timanteista kauppaa Luis ampuu Isaacin apurin Mori Greenin. Isaac yrittää piiloutua pydän alle timanttien kanssa, mutta Luis löytää hänet ja vie timantit.


text: Packie McReary on pikkurikollinen ja McRearyn rikollisperheen jäsen. Ancelottien saatua selville Packien kaapanneen Gracien, Luis ja Tony seuraavat häntä helikopterilla saadakseen Gracien olinpaikan selville. Luisin ja Tonyn maksettua Gracie vapaaksi venäläiset hyökkäävät molempien osapuolien kimppuun, mutta Packie ja Niko Bellic selviävät.


text: Marki Ashvilli on itäeurooppalainen liikemies, Bulgarinin vihollinen ja tämän himoitsevan jääkiekkojoukkue Liberty City Rampagen omistaja. Ashvilli on lahjonut poliiseja ja agentteja laittamaan tekaistua todistusaineistoa Bulgarinin autoon, jotta tämä saataiseen pidätettyä, mutta Ashvillin suunnitelmat kariutuvat hänen joukkojensa joutuneen Luisin, Bulgarinin ja Timurin tuhoamaksi. Bulgarin lähettää Luisin murhaamaan Ashvillin. Luisin tapettua hänen miehensä ja kohdatessaan hänet, Ashvilli uskoi Venäjän hallituksen suunnitelleen murhan.


text: Giovanni Ancelotti on Ancelottin mafiaperheen pomo ja Tonyn suurin velkoja. Gracien joutua kidnapatuksi raivostunut Giovanni uhkasi surmata Tonyn ja Luisin, elleivät he vapauta häntä. Myöhemmin hänelle annettavaksi tarkoitetut timantit menettänyt Giovanni teki Ray Bulgarinin kanssa sopimuksen Tonyn tappamisesta ja pani Tonyn maksamattomat velat Roccon syyksi. Giovannia ei näytetty pelin aikana kertaakaan, vaan Luis ja Tony saivat tietää Donin vaatimuksista lähinnä Roccon kautta.


title: Four Star Television

text: Four Star Television (tunnetaan myös nimillä Four Star Films, Four Star Productions ja Four Star International) oli yhdysvaltalainen televisiotuotantoyhtiö, jonka perustivat näyttelijät Dick Powell, David Niven ja Charles Boyer vuonna 1952. Ajatus omasta tuotantoyhtiöstä oli alkujaan Dick Powellin, joka lähti toteuttamaan ajatusta Boyerin, Joel McCrean ja Rosalind Russellin kanssa. McCrea ja Russel kuitenkin vetäytyivät hankkeesta, ja heidän sijastaan osakkaaksi tuli Niven. Neljänneksi tähdeksi ryhmään tuli myöhemmin näyttelijä Ida Lupino, vaikkakaan hän ei omistanut yhtiön osakkeita.


title: Four Star Television

text: "Four Star Playhouse" -ohjelma sai ensi-iltansa CBS:llä syksyllä 1952, ja sitä esitettiin ensimmäisellä kaudella vuoroviikoittain "Amos ’n’ Andyn" kanssa. Ohjelma oli menestys, kunnes se lopulta lakkautettiin 1956. Tämän jälkeen yhtiö alkoi tuottaa muita televisiosarjoja, joita olivat muun muassa "Dick Powell's Zane Grey Theater" (1956–1960), "Richard Diamond, Private Detective" (1957-1960), "Wanted: Dead or Alive" (1958–1960), "The Rifleman" (1958–1960), "The Detectives" (1959-1962), "The June Allyson Show" (1959–1961) ja "Burke's Law" (1965–1966).


title: Four Star Television

text: Four Star oli käynnistämässä usean näyttelijän, tuottajan ja ohjaajan uraa. Heihin kuuluivat esimerkiksi Steve McQueen, David Janssen, Mary Tyler Moore, Chuck Connors, Sam Peckinpah ja Aaron Spelling.


title: Four Star Television

text: Powell toimi yhtiön johdossa aina kuolemaansa saakka tammikuussa 1963. Tämän jälkeen yrityksen johtoon siirtyi aikaisemmin varatoimitusjohtajana ollut Thomas McDermott. Vuonna 1968 Four Star Television myytiin uudelle omistajalle, ja se nimettiin uudelleen Four Star Internationaliksi. Roger Cormanin johtama New World Communications osti Four Star Internationalin vuonna 1989. Sen taas hankki 1997 omistukseensa Rupert Murdochin News Corporation.


title: Helkanuorten liitto

text: Helkanuorten liitto on suomalainen järjestö, jonka järjestämän kerhotoiminnan tavoitteena on säilyttää suullinen kansanperinne ja tutustuttaa lapset ja nuoret kansanperinteeseen. Helkanuorten toimintaa ovat laulu, leikki, draama ja lausunta. Perinteisesti helkanuoret ovat esiintyneet kalevalaisten naisten juhlissa ja lähialueensa tapahtumissa.


title: Helkanuorten liitto

text: Oman kuvauksensa mukaan liitto ”tarjoaa lapsille ja nuorille energisen ja iloisen harrastuksen, joka johdattaa jännittäviin tarinoihin menneiltä ajoilta ja sytyttää pysyvän palon esiintymiseen. Helkanuorissa nuori pääsee koskettamaan yleisöä tavalla, jonka jokainen suomalainen tuntee veressään omakseen, kansanrunon rytmillä ja ainutlaatuisella kielellä.”


title: Helkanuorten liitto

text: Helkanuorten toiminta alkoi Iines Laitinen-Sandbergin aloitteesta Helsingin Kalevalaisten Naisten nuorisotyönä vuonna 1949. Tavoitteena oli tutustuttaa harrastajat kalevalaiseen kulttuuriin ja runouteen ja suomalaiseen kansanperinteeseen. Vähitellen mukaan tuli muita Kalevalaisten naisten liiton jäsenyhdistyksiä eri puolilta maata. Itsenäinen Helkanuorten liitto ry perustettiin vuonna 1983.


title: Helkanuorten liitto

text: Helkatyön perusti lausuntataiteilija Iines Laitinen-Sandberg (1903–1996). Vuonna 1949 hän toimi Helsingin Kalevalaisissa Naisissa ja oli suunnittelemassa "Uuden Kalevalan" 100-vuotisjuhlavuoden ohjelmaa. Helailtaa varten häntä pyydettiin kokoamaan tyttöryhmä ja ohjaamaan kulkueelle Ritvalan helkalaulujen alkusanat ”Ruvetkasme, rohjetkasme, kauniissa joukoss”. Laitinen-Sandberg kokosi ryhmän, johon kuului hänen neljä tytärtään, näiden koulutovereita sekä muiden kalevalaisten naisten tyttäriä. Ryhmä sai nimen Helkatytöt.


title: Helkanuorten liitto

text: Syksyllä esiintyjäryhmä koottiin uudelleen ja alettiin järjestää viikoittaisia harjoituksia. Laitinen-Sandberg etsi Kalevalasta, Kantelettaresta ja Suomen Kansan Vanhoista Runoista tekstejä, jotka sopisivat eri-ikäisten lasten esiteettäviksi. Ryhmässä lausuttiin, laulettiin ja leikittiin kansanrunon kielellä. Myös tanhu- ja askartelukerhot olivat mukana. Toiminta oli suunnattu leikiksi, jonka ohessa saataisiin esiintymiskokemusta ja joka herättäisi harrastusta kalevalaiseen kulttuuriin. Virallisesti Helkatyttöjen kerho perustettiin 1950. Vuonna 1954 Helsingin Helkatyttöjä oli yhdeksänkymmentä ja helkakerhoja oli myös Kemissä, Lahdessa, Oulussa, Torniossa ja Turussa.


title: Helkanuorten liitto

text:
Vuonna 1962 Kalevalaisten Naisten Liitossa perustettiin 1962 helkajaosto. Se laati jäsenyhdistykselle suunnitellut helkatyön säännöt. Helkatyö oli liiton toimintasuunnitelmissa keskeisessä asemassa. Vuonna 1965 valmistui ensimmäinen "Helkatyön opas"
. Ohjaajien koulutus alettiin myöhemmin järjestää jokavuotisten ideapäivien ja ja joka toinen vuosi järjestettävien kesäkurssien avulla. Helkanuorten koulutuspäivät päätettiin myös pitää joka toinen vuosi. Välivuosina yhdistysten toivottiin järjestävän keskenään niin sanottuja maakunnallisia leirejä, joita liitto tukisi kohdeapurahoin ja lähettämällä leireille ohjaajia.


title: Helkanuorten liitto

text: Helkatyön 25-vuotisjuhlaan vuonna 1974 valmistui mitali, jonka suunnitteli Kalevala Korun taiteellinen johtaja Börje Rajalin. Mitalin etusivulla on neljä nuoren tytön hahmoa ja teksti ”Helkatytöt 1949–74”. Kääntöpuolella on Sääksmäen Ritvalan raitinristi ja helkalaulujen alkusanat. Mitalin ensimmäinen kappale luovutettiin tasavallan presidentti Urho Kekkoselle.


title: Helkanuorten liitto

text: Vuonna 1983 perustettiin Helkanuorten liitto, jonka perustamiskirjan allekirjoitti 18 Kalevalaisten Naisten Liiton jäsenyhdistystä.


title: Helkanuorten liitto

text: Tavoitteidensa mukaan Helkanuorten liitto pyrkii ylläpitämään suomalaisen runouden elävää esittämistä. Samalla se haluaa perehdyttää lapsia ja nuoria runouden kautta suomalaiseen kulttuuriin. Kerhoissa tutustutaan suomen kieleen ja sen monimuotoisuuteen, suomalaiseen kansanmusiikkiin ja tanssiin ja tapakulttuuriin. Tällä työllä nähdään liitossa olevan merkitystä suomalaisen kulttuurin säilyttämisessä ja siirtämisessä uusille sukupolville.


title: Helkanuorten liitto

text: Liitto julkaisee kaksi kertaa vuodessa "Perinneporina"-lehteä, järjestää valtakunnalliset Suvipäivät joka toinen vuosi ja kouluttaa ohjaajia säännöllisesti. Kerhojen tyypillisiä yhteistyötahoja ovat koulut, kuntien nuorisotoimet ja kansalaisopistot, joiden kautta saadaan sekä tilat että kohderyhmä eli nuoret. Paikallista helkatoimintaa ohjaavat liiton säännöt sekä ohjesäännöt paikallisyhdistyksille. Järjestön tavoitteena on tehdä yhteistyötä muiden nuoriso-, perinne- ja kulttuurijärjestöjen kanssa.


title: Helkanuorten liitto

text: Liitto välittää ohjaajille aineistoa, kuten helkatyön opasta, "Kuulin kummat" -vihkosta ja äänitettä, "Otti soiton sormillensa" -nuottikirjaa sekä ansiomerkkejä. Helkojen ansiomerkki on hannunvaakuna-aiheinen solki. Helkanuori voi saada merkin pronssisen ensimmäisten vuosien, hopeisena viiden tai kultaisena kymmenen toimintavuoden jälkeen. Ansiomerkkinä käytettyä pronssista sarvimerkkiä jaetaan tunnustuksena helkaohjaajille ja muille helkatyön hyväksi toimineille henkilöille.


title: Helkanuorten liitto

text: Liiton toiminnasta ja taloudesta vastaa vuosikokouksen valitsema hallitus. Helkayhdistykset lähettävät vuosikokoukseen oman edustajansa. Hallituksen jäsenten toimintakausi on kolmivuotinen. Vuosikokous määrää liiton jäsenmaksun, joka tilitetään jokaisesta toimintaan osallistuvasta nuoresta liitolle vuoden lopulla. Se kuinka paljon harrastaja maksaa vuosimaksua yhdistykselle on jäsenyhdistyksen itse päätettävissä. Helkatoiminnassa mukana olevat vanhemmat ja muut kannattajat voivat liittyä Helkanuorten liiton kannatusjäseniksi.


title: Joe Clark

text: Charles Joseph "Joe" Clark PC, C.C., AOE (s. 5. kesäkuuta 1939) on kanadalainen toimittaja, poliitikko, liikemies ja yliopiston professori. Hän oli Kanadan 16. pääministeri, 4. kesäkuuta 1979 – 3. maaliskuuta 1980.


title: Joe Clark

text: Hän oli varsin kokematon politikkassa mutta tästä huolimatta vuoden 1972 vaaleissa hän tuli valituksi parlamenttiin. Hän oli Progressiivinen Konservatiivipuolueen edustaja, jonka johtajaksi hänet valittiin vuoden 1976 puoluekokouksessa. Hänen puolueensa voitti vuoden 1979 vaaleissa Pierre Trudeaun johtaman liberaalipuolueen, jonka johdosta hän nousi pääministeriksi, päättäen kuusitoista vuotta kestäneen liberaalipuolueen jakson. Hän oli vain 39-vuotias tullessaan valituksi pääministerin virkaan ja oli historian nuorin pääministeri Kanadassa. Noustessaan valtaan hänen puolueensa sai vain niukan voiton ja tämän vuoksi hänen hallituksensa kaatui pian luottamusäänestyksessä. Vuonna 1980 järjestyissä vaaleissa voitto meni jälleen Liberaalipuolueelle ja vuonna 1983 järjestetyssä puoluekokouksessa Clark menetti puoluejohtajapaikkansa.


title: Joe Clark

text: Hän toimi Brian Mulroneyn hallituksessa ministerinä, mutta ei asettunut enää ehdolle vuoden 1993 vaaleissa. Vuonna 1998 Clark valittiin uudelleen Progressiivisen Konservatiivipuolueen johtoon, jota hän johti aina sen yhdistymiseen Canadian Alliance puolueen kanssa uudeksi Konservatiivipuolueeksi. Hän vetäytyi politiikasta vuoden 2004 jälkeen.


title: Joe Clark

text: Vuonna 1994 hänelle myönnettiin Order of Canadan ritarikunnan "Companion" jäsenyys.


title: Dorian Leigh

text: Dorian Elizabeth Leigh Parker (23. huhtikuuta 1917 San Antonio, Texas – 7. heinäkuuta 2008 Falls Church, Virginia) oli yhdysvaltalainen huippumalli. Hän oli yksi 1900-luvun suurimmista muoti-ikoneista ja ensimmäinen valokuvamalli, joka nousi kansainväliseen kuuluisuuteen. Häntä pidetäänkin usein kaikkien aikojen ensimmäisenä huippumallina.


title: Dorian Leigh

text: Leigh työskenteli vuodesta 1945 1960-luvun alkuun asti. Hänestä tuli suosittu kuvamalli ja kansikuvatyttö ja hänellä uskotaan olleen suuri vaikutus ystävänsä Truman Capoten romaanin "Aamiainen Tiffanylla" Holly Golightlyn hahmoon. Sen lisäksi Leighillä oli Revlonilla oma kosmetiikkasarja, "Fire and Ice". Mallinuransa jälkeen hän johti vähän aikaa omaa mallitoimistoa Pariisissa, mutta hänen neljännen aviomiehensä laittomien toimien takia yritys jouduttiin pian sulkemaan. Tämän jälkeen Leigh oli mukana ruoka- ja elintarvikebisneksessä. Vuonna 1980 hän julkaisi omaelämäkerran "The Girl Who Had Everything".


title: Dorian Leigh

text: Leigh oli elämänsä aika neljä kertaa naimisissa, mutta kaikki avioliitot päättyivät eroon. Hänellä oli viisi lasta. Hän kuoli Alzheimerin tautiin hoitokodissa Virginiassa. Myös Leighin sisko, Suzy Parker, oli huippumalli.


title: Cassi Thomson

text: Cassi Nicole Thomson (s. 14. elokuuta 1993 Queensland, Australia) on australialaissyntyinen yhdysvaltalainen näyttelijä ja laulaja-lauluntekijä. Hän asuu Los Angelesissa, Kaliforniassa.


title: Cassi Thomson

text: Thomson on vieraillut televisiosarjoissa "Ilman johtolankaa", "House" ja "Teho-osasto". Vuonna 2008 hän oli mukana elokuvassa "Cop Dog" (joskus myös "Marlowe"). Elokuva voitti Young Artist -palkinnon. Vuonna 2009 hän esiintyi ensi kertaa HBO:n draamasarjassa "Big Love". Hänen on määrä olla mukana sarjassa vakituisena näyttelijänä sen neljännellä tuotantokaudella.


title: Cassi Thomson

text: Vuonna 2008 Thomson teki ensimmäisen musiikkivideonsa ”Caught Up In You”, jolla on mukana näyttelijä Taylor Lautner. Hän on tekemässä debyyttialbumiaan tuottaja Andrew Lanen kanssa.


title: Barbara Feldon

text: Barbara Feldon (o.s. Barbara Hall, s. 12. maaliskuuta 1932 Bethel Park, Pennsylvania) on yhdysvaltalainen näyttelijätär ja malli. Hänet tunnetaan erityisesti Salainen agentti 86 -sarjasta (Get Smart), jossa hän näytteli CONTROL:in agenttia 99. Sarjoissa hän seikkaili agentti 86, Maxwell Smartin (Don Adams) kanssa.


title: Toni Brunner

text: Toni Brunner (s. 23. elokuuta 1974 Wattwil, Sankt Gallen, Sveitsi) on sveitsiläinen poliitikko. Hänen puolueensa on Sveitsin kansanpuolue.


title: Toni Brunner

text: Brunner toimi Sveitsin kansanpuolueen puheenjohtajana 1. maaliskuuta 2008 – 23. huhtikuuta 2016. Hän seurasi tehtävässä Ueli Maureria, joka oli johtanut puoluetta vuodesta 1996. Ennen valintaansa puheenjohtajaksi Brunner toimi puolueen varapuheenjohtajana (vuodesta 2000) ja johti puolueen Sankt Gallenin kantonin piirijärjestöä (vuodesta 1998). Brunner johti puoluettaan kaksissa parlamenttivaaleissa, vuosina 2011 ja 2015. Näistä jälkimmäisissä puolue saavutti ennätystuloksensa, 29,4 prosenttia äänistä ja 65 paikkaa. Tammikuussa 2016 Brunner ilmoitti luopuvansa puolueen puheenjohtajuudesta saman vuoden huhtikuussa. Hänen seuraajakseen valittiin Albert Rösti.


title: Toni Brunner

text: Brunner on Sveitsin kansallisneuvoston jäsen. Hänet valittiin ensimmäisen kerran vuonna 1995, 21-vuotiaana, ja hänet on valittu jatkokaudelle viisissä vaaleissa, 1999, 2003, 2007, 2011 ja 2015. Hän on toiminut jäsenenä kansallisneuvoston ympäristö-, kaavoitus- ja energiavaliokunnassa (vuodesta 1995), tarkastusvaliokunnassa (1999–2007), poliittisten instituutioiden valiokunnassa (2007–2008) ja sosiaali- ja terveysvaliokunnassa (vuodesta 2015). Vuosina 2007–2009 hän toimi ympäristö-, kaavoitus- ja energiavaliokunnan puheenjohtajana.


title: Toni Brunner

text: Brunner on siviiliammatiltaan maanviljelijä.


title: Susan Anspach

text: Susan Anspach (23. marraskuuta 1942 – 2. huhtikuuta 2018) oli yhdysvaltalainen näyttelijä. Hänen tärkeimpien rooliensa joukossa ovat osat elokuvissa "Rajut kuviot" ("Five Easy Pieces", 1970), "Kerta vielä, Sam" ("Play It Again Sam", 1972), "Osaa mieskin rakastaa" ("Blume in Love", 1973) ja "Pitkä juoksu" ("Running", 1979). Hänet tunnetaan myös televisiosarjoista ja teatterista. Jack Nicholson on hänen entinen rakastajansa. Hänellä on kaksi lasta, joista toisen isä on Nicholson.


title: Susan Anspach

text: Anspach oli 1970-luvulla naimisissa näyttelijä Mark Goddardin kanssa. Myöhemmin hän meni naimisiin Sherwood Ballin kanssa.


title: Lavaoja (Oulu)

text: Lavaoja on Kiiminkijoen vesistöön kuuluva pieni joki Oulun Alavuotolla. Se laskee Lavajärvestä virraten ensin länteen ja sitten luoteeseen. Joki on varsinkin latvaosillaan puro ja laajenee vasta lähellä Kiiminkijokea, kun siihen yhtyy kaakosta Haaraoja. Joen pituus on kymmenisen kilometriä, Kiiminkijokeen se laskee Tuppuraisenahon tienoilla. Jokivarsi on asumaton, mutta kulkijoita ja tauon pitäjiäkin sen varrella lienee ollut. Yhden jokilompolon kohdalla on kartan mukaan muun muassa "Persehuokonen" -niminen paikka, jonne johtaa vanha polku Alavuoton suunnasta. Joen alkuosaa lähellä Lavajärveä on aikoinaan kaivettu useammaksi lähtöojaksi.


title: Frank Gardner

text: Frank Gardner (1. lokakuuta 1930 – 29. elokuuta 2009) oli australialainen F1-kuljettaja. Hän osallistui yhdeksään F1-osakilpailuun kausina 1964–1965 ja 1968. Hän oli parhaimmillaan kahdeksas Britannian GP:ssä 1965. Hän ajoi myös sarjan ulkopuolisissa kilpailuissa.


title: Frank Gardner

text: Gardner on parhaiten tunnettu Touring Car ja urheiluautokuljettajana. Hän voitti vuoden 1971 Britannian F5000 -sarjan mestaruuden ja Britannian Touring Car -mestaruuden kolmella eri autolla, Ford Falcon Spiritillä vuonna 1967, Ford Escortilla vuonna 1968 ja Chevrolet Camarolla vuonna 1973.


title: Frank Gardner

text: Gardner voitti vuoden 1977 Australian Sports Sedan -mestaruuden Chevrolet Corvairilla. Johdettuaan Allan Grisen Touring Car ja Sports Sedan -tiimiä vuodesta 1981–1987, hänen tiiminsä voitti vuosien 1985 ja 1987 Australian Touring Car -sarjan mestaruudet Jim Richardsin kanssa.


title: Frank Gardner

text: Kun Gardnerin tiimi vaihtui vuonna 1998, hän ryhtyi ajokouluttajaksi. Hän julkaisi kirjan vuonna 1980 nimeltään "Drive to Survive", jota julkaistaan vielä 25 vuotta myöhemminkin.


title: Frank Gardner

text: Gardner kuoli elokuussa 2009 sairastettuaan pitkään.


title: Kaos

text: Kaos tai KAOS voi tarkoittaa ainakin seuraavia:


title: Korpisenoja

text: Korpisenoja on Kiiminkijoen vesistöön kuuluva pieni joki, joka lähtee Korpisesta Utajärven Juorkunassa ja laskee vajaan kahdenkymmenen kilometrin jälkeen Kiiminkijokeen Oulun Alavuotolla Niemelän talon kohdalla. Joki virtaa pääosin länteen, mutta osin myös pohjoisluoteeseen. Sen latvaosat ovat puro, mutta lähellä Kiiminkijokea Korpinen-nimisen vanhan kesäasuntona nykyisin olevan talon kohdalla se on jo useita metrejä leveä joki. Joki seurailee alajuoksulla Lavajärvelle menevää metsäautotietä, joka ylittää sen hieman Patamaasta etelään. Jokivarressa on Korpisen talon ohella eräkämppiä, muun muassa "Kolkan Saunamaa" -nimi viittaa siihen, että metsäsaunoja on ollut jokivarressa aiemminkin.


title: Tapaus Henry

text: Tapaus Henry ("Regarding Henry") on vuonna 1989 ensi-iltansa saanut Mike Nicholsin ohjaama draamaelokuva, jonka pääosassa esiintyy Harrison Ford.


title: Tapaus Henry

text: Henry Turner on menestyvä, mutta häikäilemätön asianajaja, joka haluaa voittaa, vaikka se maksaisi hänen perheensä kunnian. Henry arvostaa enimmäkseen rahaa ja omistaa aikansa vain työlleen. Eräänä iltana hänen elämänsä muuttuu täysin, kun hän joutuu keskelle kaupan ryöstöä ja saa luodista päähänsä. Seurauksena muistot hänen aiemmasta elämästään katoavat ja hänen on aloitettava kaikki alusta. Uusi Henry on entisen minänsä vastakohta; hän on sydämellinen ja osaa arvostaa pieniä asioita, joita muut pitävät itsestäänselvinä.


title: Tapaus Henry

text: "Video-oppaassa" vuodelta 1994 Asko Alanen sanoo "Tapaus Henryä" pinnallisilla asenteilla kosiskelevaksi elämänmuutoksen unelmaksi ja antaa sille kaksi tähteä viidestä, mikä vastaa sanallista arviota ”keskinkertainen”. "VideoHound’s Golden Movie Retriever" antaa kolme tähteä neljästä ja pitää elokuvaa laskelmoidun tuntuisena huolimatta hyvistä roolitöistä ja eleettömästä ohjauksesta.


title: Ray Comfort

text: Ray Comfort (s. 5. joulukuuta 1949) on uusiseelantilainen kirjailija, saarnaaja ja apologeetikko. Hän on kirjoittanut runsain määrin muun muassa kristinuskoon, ateismiin ja evoluutioon liittyvää kirjallisuutta. Hän kääntyi kristityksi 25. huhtikuuta 1972 ja aloitti evankelioinnin pian sen jälkeen. Hänellä on lisäksi Kirk Cameronin kanssa oma TV-ohjelma "The Way of the Master", jonka juontaminen kuuluu The Way of the Master -nimisen evankeliointijärjestön toimintaan.


title: Ray Comfort

text: Comfort muutti 1980-luvun lopulla Yhdysvaltoihin.


title: Ray Comfort

text: Comfort on kreationisti eli hän uskoo luomiseen evoluution sijaan. Evoluutiota hän pitää ”aikuisten satuna”. Hän on kehittänyt Kirk Cameronin kanssa lautapelin "Intelligent Design vs. Evolution".


title: Juho Mäkäräinen

text: Juho Mäkäräinen (1892 – 4. elokuuta 1967 Hollola) oli suomalainen tunnettu kyläsuutari.


title: Juho Mäkäräinen

text: Juho Mäkäräinen eli "Heikan Jussi", oli hämäläisen Hollolan kunnan Herralan kylän kyläoriginelli ja tunnetuin asukas. Hänen suutarinmökistään on tehty museo, jota ylläpitää Herralan kotiseutuyhdistys.


title: Juho Mäkäräinen

text: Heikan Jussin vanhemmat olivat Sotkamosta Herralaan muuttanut suutari Henrik eli Heikka Mäkäräinen ja Natalia Sahlberg. Jussilla oli kolme sisarta ja yksi 2-vuotiaana kuollut veli. Heikan Jussi joutui lopettamaan kansakoulun sairastuttuaan 12-vuotiaana tuberkuloosiin. Hän sai sitten isältään opastuksen suutarin ammattiin mutta huono terveys haittasi jatkossa ammatin harjoittamista. Heikan Jussi piti myös mökissään pientä kauppaa ja hankki sillä tavoin lisätuloja, lisäksi Helsingissä asunut sisar avusti häntä. Heikan Jussi harrasti itseopiskelua (muun muassa esperantoa), valokuvausta ja kansanperinteen keruuta. Hän kirjoitti myös paikallisuutisia lehtiin ja vuonna 1954 Herralaan perustettiin kotiseutuyhdistys Jussin aloitteesta.


title: Juho Mäkäräinen

text:
Heikan Jussi lopetti suutarintyöt päästyään kansaneläkkeelle 1957. Viimeisinä elinvuosinaan tuberkuloosi alkoi vaivata häntä yhä enemmän. Heikan Jussi kuoli sydänkohtaukseen Herralan rautatieasemalla elokuun alussa 1967 ollessaan käynnistämässä mopoaan.
Vuonna 2003 julkaistiin perinteentutkija Tuija Saarisen väitöskirja "Poikkeusyksilö ja kyläyhteisö : tutkimus Heikan Jussin (Juho Mäkäräisen) elämästä ja huumorista". Myös Mäkäräisen kirjeenvaihtoa kuvaava kirja, nimeltään "Mökkiläiselämää : Heikan Jussin kirjeitä ja merkintöjä Hollolasta 1903–1967" (1992), jonka on koonnut Pekka Laaksonen, on julkaistu.


title: Kansallispukuneuvosto

text: Suomen kansallispukuneuvosto oli suomalaista kansallispukukulttuuria vaaliva ja valvova elin. Neuvoston asiantuntijaelimenä toimi kansallispukuraati, joka vastaa kansallispukujen kokoamistyöstä sekä toimii asiantuntijana kansallispukuja koskevissa kysymyksissä. Neuvoston toiminta päättyi vuonna 2010 ja toiminnot siirtyivät Jyväskylässä sijaitsevan Suomen kansallispukukeskuksen hoidettaviksi.


title: Kansallispukuneuvosto

text: Neuvoston tehtäviin kuului kansallispukukulttuurin tutkimus, dokumentointi, julkaisutoiminta ja koulutus. Uudet ja tarkistetut kansallispuvut olivat neuvoston toiminnan näkyvin osa.


title: Kansallispukuneuvosto

text: Kansallispukuneuvostoon kuului vuonna 2008 seitsemän valtakunnallista järjestöä ja yksi yritysjäsen. Ylintä päätäntävaltaa käytti neuvoston vuosikokous. Neuvoston puheenjohtaja vuonna 2008 oli museonjohtaja Lauri Pohjakallio ja varapuheenjohtaja kehityspäällikkö Kirsti Kesälä-Lundahl.


title: Gibbs Aquada

text: Gibbs Aquada on amfibioauto, jonka valmistaja on Gibbs Technologies. Auto kykenee kulkemaan maalla nopeudella 160 km/h ja merellä noin 50 km/h eli 26 solmua.


title: Gibbs Aquada

text: Auto muuntuu veneeksi napin painalluksesta. Tällöin auton renkaat kääntyvät sisään ja "perämoottori" käynnistyy. Autossa on normaali automaattivaihteisto. Vedessä ohjaus toimii samaan tapaan kuin asfaltillakin.


title: Gibbs Aquada

text: Auton sarjavalmistus aloitettiin vuonna 2009. Sitä on nähty monesti populaarikulttuurissa, esimerkiksi James Bond -elokuvassa, Fifth Gearissa ja Top Gearissa.


title: Iraklis

text: Iraklis Thessaloniki () on kreikkalainen monilajiseura Thessalonikista. Seuran nimi pohjautuu antiikin Herakleesta. Seuran tärkeimmät urheilulajit ovat lentopallo, koripallo ja jalkapallo, mutta seurassa pelataan muitakin lajeja.


title: Lincoln Ellsworth

text: Lincoln Ellsworth (12. toukokuuta 1880 Chicago, Illinois, Yhdysvallat – 26. toukokuuta 1951 Lenzburg, Sveitsi) oli amerikkalainen tutkimusmatkailua harrastanut monimiljonääri.


title: Lincoln Ellsworth

text: Ellsworth syntyi rikkaan miehen poikana, mutta levottoman luonteensa vuoksi hän noin kaksikymmenvuotiaana riitautui isänsä kanssa joka ajoi hänet kotoa pois käskien palata kunhan olisi miehistynyt. Poika totteli ja teki useita vuosia raskasta ruumiillista työtä mm. rautatien rakentajana, kunnes aloitti omat liiketoimensa. Kun hän sai kuulla isänsä olevan kuolemansairaana, hän palasi tämän luokse ja sai anteeksiannon - ei vähiten siksi, että hän oli paitsi miehistynyt, vaan myös kasannut aivan omin toimin omaisuuden, joka kelpasi malliksi "amerikkalaisesta unelmasta".


title: Lincoln Ellsworth

text: Nyt Ellsworth sai isänsä liikeimperiumin haltuunsa, mutta hän päättikin jättää sen osaavien apulaisten hoitoon ja itse keskittyi tekemään sitä mikä oli kiinnostavaa.


title: Lincoln Ellsworth

text: Kun Ellsworth kuuli että Roald Amundsen oli taloudellisen tuhon partaalla, hän otti tähän yhteyttä ja tästä alkoikin näiden kahden erilaisen miehen pitkä ja tuloksekas yhteistyö.


title: Lincoln Ellsworth

text: Amundsenin kadottua jäljettömiin Ellsworth jatkoi yksin. Hän kiinnostui Etelämantereesta ja varusti retkikunnan. Alukseksi hankittiin norjalainen troolari "Fanefjord" joka sai uuden nimen "Wyatt Earp". Retkikunnalle rakennettiin Northrop Corporationin tehtailla oma varta vasten suunniteltu lentokone, joka sai nimen "Polar Star". Hän sai lentäjikseen kolme todella hyvää miestä: Bernt Balchenin, Hubert Wilkinsin ja toiselle matkalle myös Herbert Hollick-Kenyonin.


title: Lincoln Ellsworth

text: Juuri ennen ensimmäisen retkikunnan lähtöä Ellsworth meni naimisiin nuoren amerikkalaisen Mary Louise Ulmerin kanssa, ja häämatka suuntautui Uuteen Seelantiin jossa retkikunta odotti johtajaansa.


title: Lincoln Ellsworth

text: Ensimmäinen retkikunta päättyi nolosti, kun jääkentälle laskettu lentokone vaurioituikin pahoin kun jään liikkeet avasivat railon johon kone osittain putosi. Kone pelastettiin ja päätettiin palata kotiin. Yhdysvalloissa tehtiin korjaukset ja parannukset - toisellakin retkikunnalla tuli ongelmia: Deception-saarelta lentäminen epäonnistui ensin vaikeasti korjattavien konevikojen takia ja niiden tultua selväksi sää lämpeni ja vaivalla rakennettu lumikiitorata suli kelvottomaksi. Lopulta monen yrittämisen jälkeen "Polar Star" onnistui ylittämään Etelämantereen.


title: Lincoln Ellsworth

text: Ellsworth jatkoi tutkimusmatkoja hajanaisesti kuolemaansa asti.


title: Lincoln Ellsworth

text: Lincoln Ellsworth on ehkä erikoisin kaikista tutkimusmatkailijoista: hän ei itse tehnyt mitään valmisteluja vaan suurta omaisuuttaan ja vaikutusvaltaansa hyödyntäen delegoi kaikki tällaiset tehtävät päteville alaisilleen. Valmistelujen aikana hän itse saattoi metsästellä Mato Grossossa tai kylpeä Baden-Badenissa, mutta varsinaisella retkellä hän kyllä osallistui aktiivisesti kaikkeen.


title: Tony Gaze

text: Frederick Anthony Owen Gaze (3. helmikuuta 1920 – 29. heinäkuuta 2013) oli australialainen F1-kuljettaja ja toisen maailmansodan lentäjä.


title: Tony Gaze

text: Gaze osallistui neljään F1-osakilpailuun kaudella 1952. Hän oli parhaimmillaan 15. Belgian GP:ssä 1952. Gaze oli kolmannen sukupolven Davidson kilpailukuljettajien Alexin, Willin ja Jamesin isoisäpuoli. Hän osallistui lukemattomiin F2-kilpailuihin Euroopassa ja myös Australian ja Uuden-Seelannin GP:hen 1950-luvulla, kunnes kiinnostui myöhemmin kilpa-autoilun ohella liitämisestä.


title: Tony Gaze

text: Vuonna 2006 Gaze sai australialaisen kunniaritarikunnan mitalin () ansioistaan moottoriurheilussa.


title: Pyhän Patrickin tuomiokirkko (New York)

text: Pyhän Patrickin tuomiokirkko () on uusgoottista arkkitehtuuria edustava roomalaiskatolinen katedraali, joka sijaitsee vastapäätä Rockefeller Centeriä Viidennellä Avenuella Manhattanilla New Yorkissa. Se on New Yorkin katolisen arkkihiippakunnan tuomiokirkko. Katedraali liitettiin National Register of Historic Places -rekisteriin Historiallisena maamerkkinä vuonna 1976.


title: Midheaven

text: Midheaven on yhdysvaltalaisen metalliyhtye The Human Abstractin toinen kokopitkä albumi. Se julkaistiin 19. elokuuta 2008.


title: Paulin matriisit

text: Paulin matriisit ovat Wolfgang Paulin mukaisesti nimettyjä hermiittisiä ja unitaarisia formula_1-matriiseja. Paulin matriiseja voidaan käyttää kuvaamaan fysikaalista suuretta, jolla on kaksi mahdollista arvoa. Pauli loikin matriisit kuvatakseen elektronin spiniä, joka siis voi saada kaksi eri arvoa: +½ tai -½.


title: Paulin matriisit

text: Paulin matriisit esitetään muodossa


title: Paulin matriisit

text: missä formula_5 on imaginaariyksikkö. Yllä olevien matriisien avulla voidaan kirjoittaa spin muodossa formula_6.


title: Paulin matriisit

text: Paulin matriiseille pätee relaatio


title: Paulin matriisit

text: eli matriisien neliöt ovat yksikkömatriiseja.


title: Paulin matriisit

text: Paulin matriisit kommutoivat seuraavasti:


title: United Center

text: United Center on katettu urheiluareena Chicagossa, Illinoisissa. Areena on NHL-joukkue Chicago Blackhawksin ja NBA-joukkue Chicago Bullsin kotikenttä. Ennen United Centeriä kaupungin suurimmat urheiluseurat pelasivat ottelunsa Chicago Stadiumilla. Rakennusta sponsoroi United Airlines, jonka mukaan areena on saanut nimensä. Areenan eteen on pystytetty Michael Jordanin patsas.


title: Kreetan yliopisto

text: Kreetan yliopisto () on Kreetan saarella Kreikassa toimiva yliopisto. Yliopistolla on kampukset Réthymnossa sekä saaren pääkaupungissa Iraklionissa. Réthymno on yliopiston pääpaikka. Kreetan yliopistossa on noin 13 000 opiskelijaa, noin 2 000 jatko-opiskelijaa sekä 540-henkinen opetus- ja tutkimushenkilökunta. Kreetan yliopisto perustettiin vuonna 1973, ja se aloitti toimintansa vuosina 1977–1978.


title: Kreetan yliopisto

text: Kreetan yliopistolla on ollut esimerkiksi vaihto-opiskelijoita Suomesta. Kampusten lisäksi Kreetan yliopistoon kuuluvat riippumattomat plasmafysiikan ja arkeologian instituutit. Kreetan yliopistolla on yhteistyötä paikallisen Tutkimus- ja Kehityssäätiön kanssa.


title: Kreetan yliopisto

text: Réthymnossa yliopiston kampus sijaitsee Gálloksen alueella noin viiden kilometrin päässä kaupungista. Réthymnossa sijaitsee kolme yliopiston tiedekuntaa, jotka ovat kasvatus, yhteiskuntatieteet ja filosofia.


title: Kreetan yliopisto

text: Iraklionissa sijaitsee puolestaan kaksi kampusta. Knossoksen kampus sijaitsee lähellä Knossoksen arkeologista kohdetta, neljä kilometriä etelään Iraklionin kaupungista. Kampuksella sijaitsevat matematiikan, sovelletun matematiikan ja tietojenkäsittelytieteen laitokset.


title: Kreetan yliopisto

text: Voúteksen kampus sijaitsee noin viisi kilometriä Iraklionista lounaaseen. Tällä kampuksella toimivat biologian, kemian, fysiikan, materiaalitekniikan ja teknologian laitokset. Voúteksessa toimii lisäksi lääketieteen tiedekunta.


title: George O’Malley

text: Tri George O’Malley on fiktiivinen hahmo ABC:n televisiosarjassa "Greyn anatomia". Häntä esittää näyttelijä T.R. Knight, joka sai roolisuorituksestaan muun muassa Emmy-ehdokkuuden. George esiintyi sarjassa sen viidellä ensimmäisellä tuotantokaudella, mutta poistui sittemmin sarjasta T.R. Knightin purettua työsopimuksensa.


title: George O’Malley

text: Tohtori George O’Malley on yksi Seattle Gracen sairaalan uusista harjoittelijoista. George ystävystyy muiden harjoittelijoiden, erityisesti Izzie Stevensin ja Meredith Greyn kanssa. George rakastuu Meredithiin heti ensisilmäyksellä, mutta Meredith ei sitä huomaa. George ja Izzie muuttavat kuitenkin Meredithin taloon tämän kämppiksiksi.


title: George O’Malley

text: Harjoittelun alussa Tri Preston Burke valitsee Georgen suorittamaan leikkauksen ensimmäisenä harjoittelijoista. Leikkauksen aikana George saa lempinimen ”007”.


title: George O’Malley

text: George alkaa tapailla sairaanhoitajaa nimeltä Olivia, ja saa tältä kupan. Olivian ja Georgen suhde päättyy tämän jälkeen.


title: George O’Malley

text: George myöntää tunteensa Meredithille ja he päätyvät harrastamaan seksiä, mutta kesken kaiken Meredith murtuu ja alkaa itkeä jättäen Georgen erittäin loukkaantuneeksi. Heidän ystävyytensä päättyy hetkellisesti, ja George muuttaa pois Meredithin talosta. Vältellessään Meredithiä George kaatuu portaat alas ja hänen olkapäänsä menee sijoiltaan. Käydessään paikkauttamassa kätensä ortopedi Callie Torresin luona George ihastuu häneen, ja he alkavat myöhemmin tapailla.


title: George O’Malley

text: Telttailuretken aikana George saa tietää Alexilta Callien maanneen Tri Mark Sloanin kanssa. George suuttuu, ja retkeläisten välille tulee tappelu.


title: George O’Malley

text: Georgen isällä puolestaan diagnosoidaan mahalaukun syöpä, joka on levinnyt ruokatorveen, ja vuotava aortan läppä, joka tarvitsee leikkausta. Ollessaan huolissaan Burken kyvyistä suorittaa leikkauksia George ottaa yhteyttä tri Erica Hahniin, jotta tämä voisi suorittaa Georgen isän leikkauksen. Georgen ja Callien suhde on jäissä Callien syrjähypyn takia, mutta pari palaa yhteen Georgen isän selvittyä leikkauksesta. Myöhemmin Georgen isä jouduttiin irrottamaan koneista, koska tämä ei olisi ikinä enää herännyt.


title: George O’Malley

text: George kosii Callieta ja pari menee naimisiin Las Vegasissa. Callie valittaa jatkuvasti Georgelle tämän viettävän enemmän aikaa ystäviensä kuin hänen kanssaan. Lopulta pari joutuu riitaan, jonka jälkeen Callie väittää Izziellä olevan tunteita Georgea kohtaan. Tämän jälkeen George menee Izzien luo, ja tunnustaa tehneensä virheen mennessään naimisiin Callien kanssa, minkä jälkeen pari harrastaa seksiä erittäin juovuksissa.


title: George O’Malley

text: George ei tiedä mitä tehdä Izzien ja Callien suhteen, ja pyytää siirtoa Mercy Westin sairaalaan ajatellen sen olevan ainoa keino ratkaista hänen tunteensa Izzietä kohtaan. George ei kuitenkaan vaihda sairaalaa. Kauden lopussa paljastetaan Georgen reputtaneen kokeensa, jonka läpäisseet pääsevät apulaislääkäreiksi.


title: George O’Malley

text: Kesän loputtua George päättää kerrata harjoitteluvuotensa, ja saa Meredithin ”opettajakseen”. Hän muuttaa myös mielensä Izzien suhteen ja kertoo tälle rakastavansa häntä. Myöhemmin hän kertoo Callielle pettäneensä tätä Izzien kanssa. Callie yrittää antaa Georgelle anteeksi syyttäen kaikesta Izzietä. Pari päätyy lopulta avioeroon, ja George aloittaa suhteen Izzien kanssa. Callie kertoo koko sairaalalle Izziestä ja Georgesta. Pian sen jälkeen George eroaa Izziestä kemian puutteen takia.


title: George O’Malley

text: George tutustuu sairaalan uusiin harjoittelijoihin, joiden joukossa on Meredithin sisarpuoli Lexie Grey. Kukaan harjoittelijoista ei aluksi tiedä Georgen kertaavan harjoitteluvuottaan. George ystävystyy Lexien kanssa. Lexie saa tietää Georgen salaisuuden, mutta sen omana tietonaan. Asian tultua ilmi Lexie pysyy Georgen puolella kaikkien muiden harjoittelijoiden pilkatessa Georgea. Lexie ja George muuttavat yhteen kavereina. Kauden lopussa Webber antaa George uusia kokeensa, koska tämä reputti ensimmäisellä kerralla sen vain niukin naukin.


title: George O’Malley

text: George läpäisee kokeensa pienten vaikeuksien jälkeen. Lexien ja Georgen välille syntyy riitaa, koska Lexie on rakastunut Georgeen, mutta George pitää Lexietä vain ystävänä eikä huomioi tätä tarpeeksi. George yrittää korjata välit, mutta Lexie välttelee häntä. Lopulta ystävykset sopivat, mutta heidän ystävyytensä ei enää palaudu entiselleen.


title: George O’Malley

text: George yrittää panostaa ystävyyteensä Izzien kanssa huomattuaan, että Izziellä on jokin ongelma. Izzie on nähnyt näkyjä edesmenneestä sulhasestan Denny Duquettesta. George on huolissaan Izzien muuttuneesta käytöksestä, mutta Izzie väittää kaiken olevan kunnossa. Pian Izziellä todetaan ihosyöpä, joka on levinnyt aivoihin aiheuttaen hallusinaatioita. Saatuaan tietää asiasta George on aluksi vihainen siitä, ettei Izzie ollut kertonut hänelle aikaisemmin, mutta tukee lopulta ystäväänsä. Izzien mennessä naimisiin Alexin kanssa George taluttaa hänet alttarille.


title: George O’Malley

text: Samoihin aikoihin George alkaa näyttää kykyjä traumakirurgian puolelta ja lopulta traumaosaston johtajasta Owen Huntista tulee Georgen opettaja. George päättää lähteä armeijaan traumakirurgiksi sotaveteraanin tultua saamaan jalkaproteesia sairaalaan. Bailey ei pidä ajatuksesta ja yrittää vakuuttaa Georgen jäämään sairaalaan.


title: George O’Malley

text: Pian sairaalaan tuodaan tunnistamaton linja-auton alle jäänyt mies, jolla on vakavia vammoja. Mies oli hypännyt linja-auton eteen pelastaakseen tuntemattoman naisen jäämästä auton alle. Meredithin hoitaessa potilasta tämä herää ja kirjoittaa Meredithin käteen ”007”, mikä on Georgelle annettu lempinimi. Meredith tajuaa, että tuntematon potilas onkin George ja syöksyy kertomaan siitä muille. George menee tajuttomaksi ja tapaa Izzien taivaankaltaisessa tilassa.


title: George O’Malley

text: Lääkärit yrittävät pelastaa Georgen, mutta hän menehtyy. Izzie puolestaan alkaa toipua. Georgen ex-vaimo Callie päättää että Georgen elimet annetaan toisille potilaille näiden henkien pelastamiseksi, kun Izzie sanoo hänelle, että George olisi antanut kaiken. George haudataan samassa jaksossa ystäviensä ja perheensä ympäröimänä.


title: Shit-Hot

text: Shit-Hot on L'Amourderin eli englannin kielellä esiintyneiden Sielun Veljien vuonna 1987 julkaistu albumi.


title: Shit-Hot

text: A-puoli


title: Shit-Hot

text: B-puoli


title: Markku Mattila

text: Markku Mattila voi tarkoittaa seuraavia henkilöitä:


title: Kreetan teknillinen yliopisto

text: Kreetan teknillinen yliopisto () on Chaniássa Kreetan saarella Kreikassa toimiva teknillinen yliopisto. Kreetan teknillisessä yliopistossa on 3 515 opiskelijaa sekä 479 jatko-opiskelijaa. Yliopisto perustettiin vuonna 1977, ja se aloitti opetuksen lokakuussa 1984.


title: Kreetan teknillinen yliopisto

text: Yliopistossa on nykyisin viisi akateemista teknillistä laitosta, jotka ovat rakennustekniikan, elektroniikkatekniikan ja ohjelmistotuotannon, ympäristötekniikan, tuotantotekniikan ja hallinnon sekä kaivannaistekniikan laitokset. Yliopistolla on yhteensä 57 laboratoriota.


title: Kreetan teknillinen yliopisto

text: Yliopiston kampus sijaitsee Kounoupidianássa Akrotírin niemimaalla seitsemän kilometriä Chanián kaupungista koilliseen. Pinta-alaa kampuksella on 290 hehtaaria. Rakennustekniikan laitos sijaitsee kampuksen ulkopuolella Chalépassa. Yliopiston hallinnolliset tilat sekä rehtorin toimisto sijaitsevat puolestaan Chanián vanhassakaupungissa.


title: Ratsastusradan tiet

text: Ratsastusradan tiet ovat ratsastuskentällä käytännön syistä ja harjoituksen vuoksi ratsastettavia vakiintuneita kuvioita. Monet niistä ovat tapoja muuttaa suuntaa esimerkiksi vasemmasta kierroksesta oikeaan, mutta kaikkiin niistä ei sisälly suunnanmuutosta. Ratsastajalle opetetaan ratsastuskoulun opetustunneilla erilaisia ratsastusradan teitä ja niiden nimitykset jo harrastuksen alkuvaiheessa. Samoja kuvioita käytetään samoilla nimityksillä myös kouluratsastusohjelmissa.


title: Ratsastusradan tiet

text: Vaikka ratsastukseen tarkoitettuja aidattuja ratsastusalueita muuten nykyisin kutsutaankin "ratsastuskentiksi" eikä -radoiksi, nimitys "ratsastusradan tiet" on vakiintunut.


title: Ratsastusradan tiet

text: Ratsastuskenttä on käytännön syistä tavallisimmin suorakaiteen muotoinen, yleensä noin kaksi kertaa pitempi kuin leveä ja vähintään 20 metriä leveä. Erityisesti kouluratsastuksen harjoittelua ajatellen sen tietyt pisteet merkitään perinteisesti tietyillä kirjaimilla, jotka Suomessa poikkeavat hiukan kansainvälisistä. Samoja kirjaimia käytetään kouluratsastuskilpailuissa helpottamaan kilpailuohjelmien oppimista, suorittamista ja seuraamista. Kentän laitoja myöten kiertää "kavioura" (usein pelkkä "ura"), jolla suuri osa kentällä ratsastamisesta tapahtuu. Kulmia ei ratsasteta terävinä vaan askellajista ja temposta riippuen hieman pyöreinä, kuitenkin mahdollisimman täsmällisesti.


title: Ratsastusradan tiet

text: "Kaarto radan poikki" ratsastetaan kääntymällä jostakin kohti kentän pitkää sivua ja ratsastamalla kohtisuoraan (lyhyen sivun suuntaisesti) toiselle pitkälle sivulle. Samalla voidaan vaihtaa ratsastuksen suuntaa.


title: Ratsastusradan tiet

text: "Rata pituussuuntaan leikkaa" ratsastetaan kääntymällä kentän lyhyeltä sivulta (lähes aina sen keskeltä) ja ratsastamalla kohtisuoraan (pitkän sivun suuntaisesti) vastakkaiselle lyhyelle sivulle. Samalla voidaan vaihtaa ratsastuksen suunta.


title: Ratsastusradan tiet

text: "Koko rata leikkaa" ratsastetaan kääntymällä noin kuusi metriä pitkän sivun alusta kentän lävistäjälle tähdäten vastakkaiselle pitkälle sivulle samaan kohtaa eli noin kuusi metriä ennen kulmaa. Samalla vaihtuu aina ratsastuksen suunta.


title: Ratsastusradan tiet

text: "Puoli rataa leikkaa" ratsastetaan lähtemällä noin kuusi metriä pitkän sivun alusta kentän poikki tähdäten puoliväliin vastakkaista pitkää sivua. Samalla vaihtuu aina ratsastuksen suunta.


title: Ratsastusradan tiet

text: "Kulmankatkaisu" ratsastetaan kääntymällä lyhyen sivun keskipisteestä kentän keskelle ja ratsastamalla takaviistoon tähdäten pitkän sivun keskipisteeseen. Samalla vaihtuu aina ratsastuksen suunta.


title: Ratsastusradan tiet

text: "Ympyrä" (myös "iso ympyrä") ratsastetaan säännöllisenä ympyränä, jonka halkaisija on kentän koko leveys. Tavallisimmin ratsastetaan "pääty-ympyröillä", jotka käyvät uralla kolmessa pisteessä, tai "keskiympyrällä", jonka keskipiste on kentän keskipiste. Pääty-ympyröitä mahtuu ratsastuskentälle tavallisesti kaksi samanaikaisesti, ja esimerkiksi opetusryhmä voidaankin jakaa ratsastamaan kahdelle eri ympyrälle. Ympyröillä ratsastetaan erilaisia harjoituksia tehden usein monta kierrosta.


title: Ratsastusradan tiet

text: "Voltti" on pieni säännöllinen ympyrä, jonka halkaisijaksi saatetaan määritellä 6, 8 tai 10 metriä. Kymmenmetrinen voltti yltää tavallisen kokoisella ratsastuskentällä pitkän sivun uralta pituushalkaisijalle. Ympyröistä poiketen voltteja ratsastetaan tavallisesti yksittäisinä harjoituksina, koska varsinkin pienet voltit vaativat hevoselta notkeutta ja rasittavat sitä toispuolisesti. Voltin voi ratsastaa missä kohti kenttää tahansa, usein kulmaan tai lyhyen tai pitkän sivun puoliväliin.


title: Ratsastusradan tiet

text: "Kahdeksikko" on joko "ympyräkahdeksikko" tai "volttikahdeksikko". Ympyräkahdeksikossa siirrytään pääty-ympyrältä toiselle aina kentän keskipisteessä, volttikahdeksikossa voltilta toiselle yleensä kentän pituushalkaisijan kohdalla. Kahdeksikon keskipisteessä hevonen suoristetaan, sitten vaihdetaan suunta.


title: Ratsastusradan tiet

text: "Ympyrän vaihto" pääty-ympyrältä toiselle ratsastetaan kuten kahdeksikossa.


title: Ratsastusradan tiet

text: "Ympyrä leikkaa" tarkoittaa suunnanmuutosta ympyrällä ratsastamalla kuin puolet volttikahdeksikosta ympyrän sisällä. Tällöin suunta vaihtuu ympyrän keskipisteessä, jossa hevonen suoristetaan.


title: Ratsastusradan tiet

text: "Kiemurauria" ratsastetaan joko loivina pitkällä sivulla (kaviouran sisäpuolelle ja takaisin) tai radan poikki pitkältä sivulta toiselle. Niillä hevosta asetetaan ja taivutetaan vuorotellen eri suuntiin. Loivaa kiemurauraa käytetään paljon vastalaukkaharjoituksena. Kouluratsastusohjelmissa loiva kiemura ratsastetaan radan pitkältä sivulta joko kentän keskipisteeseen (10 metriä uran sisäpuolelle) tai puoleenväliin keskihalkaisijaa kohti (5 metriä uran sisäpuolelle).


title: Ratsastusradan tiet

text: "Täyskaarto" on suunnanvaihdostapa, joka ratsastetaan lähtemällä voltille ja suuntaamalla sen puolivälistä etuviistoon uralle.


title: Ratsastusradan tiet

text: "Vastakaarto" on suunnanvaihdostapa, joka ratsastetaan samanmuotoisena kuin täyskaarto mutta toiseen suuntaan: uralta suunnataan viistosti kentän keskustaa kohti ja kaarretaan sitten voltin puolikkaana takaisin uralle.


title: Spin (täsmennyssivu)

text: Spin voi tarkoittaa ainakin seuraavia:


title: D-Tox

text: D-Tox on yhdysvaltalainen kauhu- ja jännityselokuva vuodelta 2002. Elokuvan pääosissa esiintyy joukko maineikkaita toiminta- ja draamanäyttelijöitä, muun muassa Sylvester Stallone ja Robert Patrick.


Parhaan alkuperäisen tarinan Oscar-palkinto oli Yhdysvaltain elokuva-akatemian vuosittain jakama Oscar-palkinto. Palkintoa jaettiin vuosina 1929–1957 paitsi muutamana vuonna, kunnes se yhdistettiin parhaan alkuperäisen käsikirjoituksen Oscar-palkintoon, jota on jaettu vuodesta 1941 lähtien.


title: Parhaan alkuperäisen tarinan Oscar-palkinto

text: Alla olevassa listassa voittajat ja ehdokkaat on merkitty elokuvan julkaisuvuoden mukaan


title: Nina Suomalainen

text: Nina Suomalainen (s. 6. helmikuuta 1966 Valkeala) on suomalainen kokoomuslainen poliitikko, joka on työskennellyt monenlaisissa kansainvälisissä kehityspolitiikkaan ja ihmisoikeuksiin liittyvissä asiantuntijatehtävissä. Hän oli Helsingin kaupunginvaltuutettu vuodesta 2008 kevääseen 2012. Vuonna 2009 Suomalainen oli kokoomuksen europarlamenttiehdokkaana.